recursal/SuperWikiNEXT-32B huggingface dataset:
喬托《迦拿婚宴》
**迦拿婚宴**係《聖經》記載耶穌喺婚宴裏面將水變為酒嘅神蹟，係耶穌所行嘅第一件神蹟，喺四卷福音書之中，只有《約翰福音》有記載。當主人啲酒冇晒嘅時候，耶穌嘅阿媽馬利亞就叫耶穌幫手諗辦法。

聖經譯文
----

|  |  |  |
| --- | --- | --- |
| 「 | 第三日，喺加利利嘅迦拿有娶親嘅筵席，耶穌嘅阿媽喺嗰度。耶穌同佢嘅門徒都有請去參加。酒冇晒喇，耶穌嘅阿媽對耶穌話：「佢哋冇酒喇。」耶穌話：「婦人，我同你有乜相干？我嘅時候重未到。」佢阿媽對工人話：「耶穌叫你哋做乜，你哋就照做。」按照猶太人潔淨嘅規矩，有六個石缸擺喺嗰度，每個可以裝兩三桶水。耶穌對工人話：「將缸倒滿水。」佢哋就倒滿咗，直到缸口。耶穌又話：「而家可以倒出嚟，拎畀管筵席嘅人。」佢哋就拎咗去。管筵席嘅人試咗嗰啲水變嘅酒，並唔知道喺邊度嚟嘅，只有倒水嘅工人知道。管筵席嘅就叫新郎過嚟，對佢話：「人都係先擺上好酒，等客人飲夠咗，先至擺上次等嘅，你反而將好酒留到而家！」呢個係耶穌所行嘅第一件神蹟，係喺加利利嘅迦拿行嘅，顯出佢嘅榮耀；佢嘅門徒就信佢喇。 | 」 |
| ——《約翰福音》2章1-11節 |

概覽
--

婚禮喺風俗上固然重要，而舊約同猶太傳統「婚筵」更係彌賽亞時代嘅象徵，同神國嘅象徵。迦拿係離拿撒勒以北九哩嘅一個鄉村小鎮，按照猶太律法，處女嘅婚禮要喺禮拜三舉行，婚後要開放新居一個禮拜，一對新人戴冠冕、着禮服，接受親友祝賀。

喺猶太人宴會之中，酒係好重要嘅，俗語說：「冇酒就冇歡樂」。喺婚筵中冇酒係一對新人嘅莫大恥辱。所以「酒冇晒」係極嚴重嘅問題，而耶穌變水為酒就令到婚筵嘅歡樂氣氛得以延續。同時，呢個神蹟亦有重大嘅屬靈意義；佢象徵一個新年代嘅來臨（酒），代替猶太人以往喺宗教上嘅傳統儀式（水）。佢係彌賽亞，為世人帶嚟新嘅希望、新嘅生命同神國嘅喜樂。

耶穌回答馬利亞嘅話「母親」原文作「婦人」。約翰福音係唯一冇指出耶穌阿媽個名嘅書卷，耶穌喺呢度開始傳道事工，同喺十字架上完成救贖大功，都稱呼佢阿媽做「婦人」，喺當時呢個表達係極具尊重嘅，而唔係不敬嘅意思，另外表示佢要脫離世上父母對子女嘅權柄，而開始接受天父差派嘅傳道事工。

參考
--

1. ↑  〈變水為酒的神蹟〉 (PDF). 原著 (PDF)喺2020年9月8號歸檔. 喺2019年12月12號搵到.
**高加索人**通常喺唔同場合嘅意思唔係幾一樣，但係都同出自歐亞大陸西半部同中南部，非洲北部有相似體格同相貌特徵嘅民族有關。

科學咁嚟講，其實世界上係無種族呢樣嘢嘅。世界各大地理區域嘅人群間嘅差異其實細過人群內部個體間嘅差異。但係地理區域仍然係有某啲好表面嘅特徵可以話係分出大地理區群體嘅標準。自十九世紀以來，歐亞大陸西半部到北非同南亞，包括印度各民族、歐洲各民族、伊朗同中亞（包括新疆）大多數民族、北非大多數民族，甚至有啲西非，東非有啲懷疑同中東，歐亞民族有啲關係嘅民族（好似埃塞俄比亞嘅閃語係民族，西非嘅豪薩-富拉尼民族，東非嘅尼羅特種族等），都被認為係擁有共同嘅「高加索種族」嘅特徵。當然，呢種定義，主觀性好強。所以當代自然人類學通常唔同「高加索」定科學嘅定義。

而家喺非科學文獻中，尤其係北美嘅社會，政治，法律語言中見到嘅「高加索」一詞，通常只係指而傢世界上以歐洲血統為主嘅人口。咁就反而通常排除咗十九世紀科學著作中認為代表咗高加索特徵最典型嘅中東人，北非人同北部印度人。但係北美社會通常為咗語言嘅「政治正確性」，被迫放棄喺力求中立嘅法律、新聞、標準語言中用好似「白人」、「歐洲人」、「雅利安人」之類負面政治包袱比較多嘅表示歐裔人口嘅名詞，而採用「高加索人」呢個相對生僻嘅所謂「科學詞彙」，以至造成歧義。

叫法
--

廣東話入邊通常唔用「高加索人」呢個唔流行嘅名詞稱呼啲歐美裔人。而家用得比較多嘅係「西人」，因為呢個係比較中立同尊重啲嘅叫法。如果唔加特殊解釋，「西」通常會被理解成西方國籍嘅歐美裔人，而唔係第啲種族。但係，啲香港人通常重鍾意叫啲歐美裔人做「鬼佬」或有者個「鬼」字嘅名稱。呢個稱呼有少少歧視性質，但係都唔係好惡意。有時連西人自己都欣然接受被稱為「鬼」。但係呢個稱呼主要係太粗俗，唔適合文雅場合使用。另外，「白」喺需要話明種族嘅時候用得比較多，其實無負面意義。「白種人」就相對生僻，主要用喺書面語入邊。「洋人」係清朝成日用來稱呼啲西人嘅用語，今日粵人好少咁用。中國北方人通常用來指歐裔西方人嘅「老外」屬於北方詞彙，廣東話入邊唔會好慣用。
手卷入邊描繪俱盧之野戰爭忌插圖
**摩訶婆羅多**（天城文 महाभारत、IAST Mahābhārata），有人譯成「瑪哈帕臘達」，係古印度兩大著名梵文史詩之一，另一部係《羅摩衍那》。

摩訶婆羅多全長74000頌（"輸洛迦"，古印度常用詩體單位，每頌兩行32個音節），除咗爾尐之外重有尐散文句，總共有180萬個單詞，係世界第三長史詩，係《羅摩衍那》忌四倍。世界上凈係得藏族忌史詩《格薩爾王傳》同吉爾吉斯族忌史詩《瑪納斯》能夠同渠媲美，如果不停噉讀，要兩個禮拜先能夠讀完。 

摩訶婆羅多對於印度忌哲學同宗教有好緊要忌作用，其中第六章入邊忌《薄伽梵歌》經已成為印度教經典。

"摩訶婆羅多"意思係"偉大忌婆羅多王後裔"，摩訶（Maha）意思係偉大，講忌據說係創立印度王國忌婆羅多王後裔忌故仔，向古印度用口頭吟誦忌方式創作流行，後來流傳到亞洲第啲國例如印尼、柬埔寨、泰國、寮國、緬甸、斯裏蘭卡爾尐國家，係亞洲文化的遠古源頭之一。

摩訶婆羅多向西元3世紀到5世紀之間成咗一本書。傳統講法話史詩忌作者係廣博仙人，但爾個人可能係傳說人物，而家無辦法考證。抄錄忌人係象頭神，而原始故事就一直向民間流行，最早可以上溯到西元前2000年之前。

影響
--

摩訶婆羅多對印度文化同印度教忌影響好大，就好似書入邊第一句話："爾道有忌嘢，乜地方都有；爾道無忌嘢，乜地方都搵毋到。"德國語言學家洪堡曾經無比推崇：「《摩訶婆羅多》忌爾個插話係最靚忌，或者亦都係我等所知一切文學入邊，唯一真正忌哲學詩」

摩訶婆羅多毋單止係講一個故仔，廣博仙人向書入邊話，爾本書忌目的係闡明人生四個目標：愛、財、法同解脫，好多印度人相信人生忌最終目標係達到解脫，其中業同法向摩訶婆羅多入邊佔咗主要位置。

摩訶婆羅多入邊有好多印度神話同哲學觀念，有好多神靈同哲學寓言故事。

成書歷史
----

《摩訶婆羅多》係過咗好耐先逐漸積累成一本書忌，早期用口頭吟誦忌方式創作流傳，最早忌證據顯示向西元533年忌抄本入邊經已收集咗10萬對對句，有20卷。最早忌抄本可能追朔到西元200年，所以可能向3到4世紀經已編成18卷本了，目前存在忌係18卷本。

出面網頁
----

* 古代梵文版本
* 英文譯本
* 最全忌屬於公有領域忌英文譯本
* 英文節譯本
* 1989年拍忌電影

中文譯本
----

* 《摩訶婆羅多》黃寶生 譯，台灣貓頭鷹出版社2005年6月初版，ISBN 986-7415-44-2
* 《摩訶婆羅多》毗濕摩篇，黃寶生 譯，中國譯林出版社1999年6月初版，ISBN 7-80567-930-4
* 《摩訶婆羅多》全譯本（總共六冊），黃寶生、金克木、趙國華、席必莊 等譯，中國社會科學出版社2005年12月初版，ISBN 7-5004-5246-2
* 《摩訶婆羅多》導讀，黃寶生 著，中國社會科學出版社2005年12月初版，ISBN 7-5004-5247-0

睇下
--

|  |  |
| --- | --- |
|  | 維基同享有多媒體嘅嘢：**Mahabharata** |

* 摩訶婆羅多人物一覽

|  |  |
| --- | --- |
| 權威控制 | 
* VIAF: 181826247
* GND: 4211841-4

 |
**Link**（日文：**リンク**，普通話、國語譯**林克**）係任天堂電子遊戲薩爾達傳說系列遊戲嘅男主角，喺遊戲要控制嘅角色就係佢。

Link係着到成身綠色、戴三角帽，而耳仔又長又尖。佢係由神選定嘅少年或青年（勇者），並持有「勇氣之Triforce」。系列曾經出現過好多個唔同嘅Link，除咗有外傳之外，一個Link只會用喺一個遊戲。

Link有幾個唔同形象，除咗比較現實個樣之外，重有喺時之笛用過嘅**Young Link**（日文：子供リンク）同埋個樣較為卡通化嘅**Toon Link**（日文：トゥーンリンク，普通話、國語譯**貓眼林克**。喺風之律動、不可思議的帽子、四人之劍、四人之劍+、幻影沙漏、大地之汽笛用過）。

唔同嘅Link
-------

### 天空之劍嘅Link

佢係咁多個Link嘅鼻祖。

Link係住喺飄浮島Skyloft，係騎士學校學生，亦係騎士學校校長個女薩爾達嘅青梅竹馬。喺Link考到高級生之後，薩爾達就俾龍捲風捲走咗，嗰晚精靈ファイ引導Link入去女神像，拎起支女神之劍。着起象徵住高級生嘅綠色衫同埋三角帽之後，Link開始咗雲層下面、Skyloft住民從未踏足嘅大地歷險。

Link喺大地揾薩爾達期間，Link遇到同樣揾緊薩爾達嘅魔族長ギラヒム。Link揾到薩爾達之後，女戰士因為薩爾達係ハイリア女神嘅再世而唔肯放咗佢，同時ギラヒム又揾到嚟，Link協助薩爾達同Impa逃去古代避開佢。

其後，Link喺將女神之劍升級為Master Sword嘅過程之中，去到古代揾到薩爾達，薩爾達將自己封印到現代，直至Link揾到Triforce並將終焉之者完全封印為止。但ギラヒム隨即將薩爾達捉返去古代令嗰個時代嘅終焉之者復活，ギラヒム亦變成終焉之者把劍。Link打敗咗終焉之者，終焉之者被封喺Master Sword裏面，之後Link同埋薩爾達決定留喺大地上面生活。

### 不可思議的帽子嘅Link

第一個設定為卡通版嘅Link。

### 四人之劍嘅Link

Link分裂成四個人。

### 時之笛、Majora's Mask嘅Link

即係「時之勇者」，係初代同Ganondorf打嘅Link。

### 眾神的三角神力、夢見島嘅Link

### 神祕果實嘅Link

### 眾神的三角神力2、三角神力三劍士嘅Link

Yuga喺Hyrule將七個賢者同埋薩爾達公主逐個封成油畫帶走，Link喺得到Master Sword之後，跟住佢去咗異世界嘅Lorule王國。喺嗰度，Yuga令Ganon甦醒並同佢合體，得到「力之Triforce」。喺希爾達公主嘅指示下，Link救返七個賢者，得到「勇氣之Triforce」。

Link返去揾希爾達公主，見到佢喺薩爾達公主身上偷走「智慧之Triforce」，希爾達公主先至講出佢係想要咗Hyrule嘅Triforce，諗住彌補返佢哋自己毀滅嘅Triforce。不過「智慧之Triforce」都俾Yuga搶埋。

最終Link打敗Yuga，Triforce被帶返Hyrule，Lorule本身嘅Triforce喺薩爾達公主同埋Link嘅願望之下被恢復。

幾年後，佢同另外兩個Link喺鄰國Dress王國幫助解除Frill公主中咗嘅咒語。

### 初代薩爾達傳說、薩爾達II嘅Link

Link喺Hyrule唔同地方，揾返俾薩爾達分成八份嘅「智慧之Triforce」，再打敗Ganon攞返俾佢偷咗「力之Triforce」，令Hyrule恢復和平。

幾年後，Link避過想殺咗佢去令Ganon復活嘅追隨者，將收喺大神殿嘅「勇氣之Triforce」攞返嚟，Triforce再次恢復完整，令「初代薩爾達」甦醒。

### 黃昏公主嘅Link

佢係「時之勇者」後人。

### 四人之劍+嘅Link

### 風之律動、幻影沙漏嘅Link

佢住喺Hyrule俾水湮沒之後形成嘅Puroro島，嗰時啲人信「時之勇者」傳説。

喺Link嘅十二歳生日，佢同細妹見到一隻怪鳥捉咗海盜嘅女阿頭Tetra，但有隻海盜船開炮，令隻怪鳥甩咗Tetra落島上嘅森林。Link見到Tetra之後，隻怪鳥隨即捉咗Link嘅細妹。因為噉Tetra帶咗Link去魔獸島。喺度Link見到佢細妹，不過俾魔獸擊退咗。

隨後佢遇到「赤獅子之王」。赤獅子之王向Link傳遞任務，並協助佢去唔同嘅島。

Link得到Master Sword同Triforce之後，打敗Ganondorf，做咗「風之勇者」。

幾個月後，Link同班海盜航海揾大陸嗰陣，一隻幽靈船出現，Tetra上咗幽靈船之後出事，Link想去營救但跌咗落海。佢醒返嗰陣遇到精靈Ciela，並聯同Linebeck船長，一齊踏上救Tetra嘅冒險。

### 大地之汽笛嘅Link

喺新Hyrule王國嘅Link去城堡參與火車控制員任命儀式，之後俾薩爾達公主暗中傳召，並由Link帶佢去神之塔揾出全國火車網絡逐漸消失嘅原因。但途中大臣キマロキ現出妖怪真身，重搶走咗薩爾達公主嘅身體。其後Link同埋薩爾達公主嘅靈魂用另一條通道由城堡去到神之塔，喺嗰度賢者シャリン向佢哋講出神之塔同埋啲火車軌係用嚟封印魔王マラドー，重畀咗嗰度嘅火車佢哋，去恢復返被拆解咗嘅神之塔，同埋揾出キマロキ匿咗喺邊。

Link同埋薩爾達公主揾到キマロキ嗰時，薩爾達公主嘅身體已經俾魔王マラドー上咗身。薩爾達公主成功搶返個身體，魔王マラドー轉而上咗キマロキ個身。兩個一齊俾Link同埋薩爾達公主打低，王國恢復返和平。

### 荒野之息嘅Link

Link本身係被任命保護薩爾達公主嘅近衞騎士。雖然Hyrule國民早已為封印咗一萬年嘅厄災ガノン復活做準備，但佢出乎意料地控制咗四隻古代神獸同埋一拃Guardian。國王同埋控制古代神獸嘅四英傑都死咗，王國覆亡，而Link都身受重傷。薩爾達下令將Link送去回生之祠，而自己就將厄災ガノン封喺城堡。

一百年後，Link喺回生之祠入面被叫醒，但已經失咗憶。佢一出到去就遇到一個老人家，老人家喺佢通過咗考驗之後，至揭開自己係國王靈魂嘅身份，並且畀咗個滑翔傘佢離開高原。之後Link可以直接去城堡打厄災ガノン，亦可以喺解放古代神獸、恢復記憶等一系列任務之後先至去城堡。

謠言
--

|  |  |
| --- | --- |
|  | 維基同享有多媒體嘅嘢：**Link (The Legend of Zelda)** |

好多日本嘅薩爾達傳說發燒友話「Toon Link五官鬼咁靚，所以佢可能係女仔。」傳言係「曾奔波嚟咗洛洛嶼、大把人死咗。Toon Link父母都死。Link屋企冇男仔、只有阿嫲同兩個女仔。」
**何超**（粵拼：ho4 ciu1；1992年2月11號—）係中國嘅跳水運動員，廣東湛江人。

生平
--

何超喺1992年2月11號喺湛江嘅海邊出世，細個時好鍾意跳水。6歲時俾體育教練鍾權生睇啱而正式開始接受跳水訓練。之後喺湛江辦嘅廣東省少年跳水比賽因表現出色而俾省队教練练招入廣東省體育運動技術學院。2002年，何超同大佬何沖、家姐何詩婷一齊代表湛江隊參加喺深圳辦嘅第十一届廣東省運動會跳水比賽，贏咗兒童組跳水比賽季軍。

2008年，何超加入中國國家跳水隊，重第一次參加國際大賽。嗰年出戰世界青年跳水錦標攞咗男子3米板單人同雙人2嚿金牌。2009年喺亞洲青少年跳水錦標攞咗男子雙人3米板冠軍同單人亞軍。2010年喺美國舉辦嘅世青賽攞咗男子雙人三米板冠軍。

何超喺2011年全國跳水錦標暨倫敦奧運選拔賽上殺入男子3米跳板決賽，第一次同大佬何沖一齊喺正式大賽決賽出場，但凈得第8。第二年喺全國跳水冠軍賽暨倫敦奧運選拔賽亦同何沖一齊出場，攞咗亞軍。

註
-

1. 1 2  卓朝兴 许中儒 李家燕 (2012-05-24). 〈超越——访湛江籍跳水新锐何超〉. 《湛江晚报》. 原著喺2014-10-06歸檔. 喺2016-08-05搵到.
2. ↑  〈中国跳水也有兄弟连 何冲弟弟玩出冠军要超越大哥〉. 《广州日报》. 2009-11-28.
3. ↑  〈哥哥何冲夺冠 弟弟何超第八〉. 《羊城晚报》. 2011-09-15. 原著喺2016-08-13歸檔. 喺2016-08-05搵到.
4. ↑  〈何超转练跳板展示很强天赋 何冲：弟弟会更出色〉. 《扬子晚报》. 2012-05-01.
**南機場夜市**係位於台灣台北市中正區中華路二段嘅小型夜市。

歷史
--

南機場攤販集中場喺民國75年2月3號設立。呢個名係稱於喺臺北松山機場起好之前，呢度係當時嘅飛機起降地，又叫做「南機場」，日治時代就有呢個稱號。因南機場興建多處國宅社區俾中華民國國軍眷屬居住，亦造成呢度特有嘅人文景觀。後來由於來往呢個地方嘅人口眾多，各式小吃攤商聚集，漸漸發展成活躍嘅南機場夜市。

南機場夜市商家主要位於中正區「南機場公寓第一期」，雖然叫做「夜市」，但早上、下午、晚上都有唔同嘅攤販，特色係便宜實惠，為台北市難得嘅平價美食。隨住台北市其他夜市有大量嘅觀光客，南機場夜市以附近居民消費居多。不過因媒體報導，亦吸引咗唔少外地消費者。同其他觀光夜市唔同，南機場主要都以非連鎖型嘅攤販，而且以食嘅攤販居多。

較知名嘅報導有CNN介紹肉圓、米其林指南推薦燒餅、臭豆腐、潤餅同埋麻油雞等。

睇埋
--

* 臺灣夜市一覽
* 臺北南機場
* 台灣夜市
* 台灣小吃
* 夜市

參考資料
----

1. ↑  〈《米其林指南臺北 2018》必比登推介美食名單〉 (PDF). 原著 (PDF)喺2020-11-09歸檔. 喺2018-04-17搵到.
2. ↑  〈《米其林指南臺北 2019》必比登推介——夜市街頭小吃出爐〉. 原著喺2019-04-10歸檔. 喺2019-04-10搵到.
3. ↑  《臺北臺中米其林指南 2020》必比登推介

出面網頁
----

|  |  |
| --- | --- |
|  | 維基同享有多媒體嘅嘢：**Nan Ji Chang Night Market** |

* 南機場夜市 臺北旅遊網Wayback Machine嘅版面存檔備份
* 臺北市市場處機關入口網-南機場攤販集中場（俗稱南機場夜市） Wayback Machine嘅版面存檔備份
**何智麗**（粵拼：ho4 zi3 lai6；簡化字：**何智丽**；英文：**He Zhili**；1964年9月30號—）；喺日本嗰邊嗌**小山智麗**（粵拼：siu2 saan1 zi3 lai6；日文：**小山ちれ**；英文：**Chire Koyama**）；佢係一位女子乒乓波隊教練，喺中國上海出世。雖然話佢喺1989年嫁咗畀日本嘅工程師小山英之之後就改咗名，但係喺2000年就離咗婚。而佢嘅個人簽名方面，喺日本嗰邊成日簽「小山智麗」，而喺中國內地嗰邊成日簽「何智麗」。

生平
--

何智麗係喺1964年9月30號出世喺中國上海，不過到咗佢13歲嗰陣（1977年）就入咗盧灣區業餘體校嗰度搞訓練；甚至喺1978年入埋中國國家乒乓波隊。到咗1984年嘅第7屆亞洲乒乓波錦標入面攞咗女單冠軍同混雙亞軍嘅同時，重幫埋中國隊攞咗女團冠軍。甚至喺1985年幫中國女團隊攞咗第38屆世界乒乓波錦標嘅冠軍，同埋1986年嘅第十屆亞運會女單同女雙嘅2個亞軍同女團嘅集體亞軍。雖然話喺1987年嘅第39屆世界乒乓波錦標攞咗女單冠軍同女雙第三名，但係呢次比賽入面由於俾中國教練話放水輸咗比賽混雙比賽，不過佢喺女單八強入面冇理到領導嘅要求而擊敗咗隊友管建華，入咗決賽嘅同時，甚至連冠軍都攞埋。到咗1988年，雖然話佢攞咗第九屆亞洲乒乓波錦標嘅女單冠軍同女雙季軍，但係嗰年冇入選到年度奧運會嘅比賽資格係可能俾人話1987年嗰時因為冇放水嘅緣故之後先至自己宣佈退出中國國家隊，加上嗰時好多大陸媒體封殺咗呢個報道，當何智麗冇到噉。

喺1989年同日本工程師——小山英之結咗婚之後跟老公改咗姓做「小山智麗」。佢喺1994年代表日本隊參加廣島亞運會入面攞咗女單冠軍。小山智麗之所以代表日本隊參賽係因為嗰時嘅中國媒體特登封殺1987年嘅假波頭條，搞到好多中國大陸嘅波迷話佢係漢奸。後嚟呢單嘢慢慢先至俾人透露出嚟，重有啲人話多謝佢挑戰咗超級唔合理嘅體制而搞出比較犀利嘅勇氣。

佢甚至喺1996年同2000年代表咗日本隊參加咗奧運會，不過佢無緣最後四強。嗰年重係攞咗亞洲乒乓波錦標冠軍。而佢老公同何智麗結婚嘅事喺1997年其先至俾人發現咗之後，跟住喺2000年就離咗婚。跟住喺之後，佢就去咗日本嘅大阪池田銀行隊做乒乓波嘅教練同時，甚至重有時返去上海度探親。

註
-

1. ↑  〈何智丽离婚后决心再不嫁日本人 回乡如沐春风再婚难〉. 成都商报.
2. ↑  小山智丽 互聯網檔案館嘅歸檔，歸檔日期2011年9月14號，. 网易体育资料库
3. 1 2  〈叶永烈："愤青"们请理解何智丽〉. 新民周刊. 原著喺2014年9月28號歸檔. 喺2015年2月20號搵到.

出面網頁
----

* 国际乒乓球联盟数据
校舍北面
校舍入口
**何文田官立中學**（簡稱何官或HGSS, HMTGSS；英文：Homantin Government Secondary School）係香港嘅官立中學，喺九龍何文田區。學校佔地大約5,000平方米。嗰間校初中分英文班（T、S）同中文班（H、M）。高中就以選修科分班。精英班H班。

歷史
--

何文田官立中學喺1959年創校，當時係香港第三間官立中文中學，其餘兩間官立中文中學分別係元朗公立中學同金文泰中學。

創校初時學校校舍係軍營式建築物，座落喇沙書院舊嘅校址，即係而家嘅巴富街8號，當時稱為**巴富街官立中學**，首年招生132人，全部都係男生。

1961年香港政府決定重建校舍，期間學校搬過幾次，首先借用九龍牛津道賽馬會實用中學上堂，第二年搬去九龍工業學校，第三年初中部搬去福華街實用中學，高中部都係借用九龍工業中學。

1964年4月3日新校舍落成，5月4日全體師生返去現址永久校舍，9月開始招收女生，11月10號由港督戴麟趾主持揭幕禮。

1969年，學校改名為何文田官立中學。

1978年中一至中三增設特殊教育組，專為弱聽學童而設。

1988年9月英文校名改為Homantin Government Secondary School，加設中七課程。

現時全校面積5000平方米，有家長教師會資源室、數碼角、圖書館、溫室、小型足球場、社工室、輔導室、學生會室、學生活動中心、英語活動室、多媒體學習室、電腦室（2間）、電腦輔導學習室、學科特別室（5間）、教學資源室、小食部、家政室、設計與科技室、童軍室等嘅設施。此外，全部教室及禮堂都有冷氣同資訊科技教學設施。

拎
-

* 何文田官立中學網站
**名校**，出名嘅學校，大眾心儀嘅學校。學校名唔名，都係出於約定俗成，並無乜野特定準則。有啲人會同學校排名，無有唔同準則。

學校亦可以再細分，大學、中學、小學，甚至幼稚園，都可以有名校。幼稚園睇係咪升到好小學。小學睇，係咪升到好中學。中學睇，係咪升到好大學。大學畢業生，係社會有乜成就，大學學者，又有乜成就。都會成為名校因素。故此，人中意名校原因，不外乎更易名成利就，讀書有好成積，研究更有成果，出來做事更上一層樓。

大學學者如果得到重要獎項，如諾貝爾獎，咁亦會升價十倍。

啲人評審又可以揀啲準則，例如：

* 政府或當局發牌照認可
* 學校唔使賣廣告，都有唔少知名度
* 學校有好長嘅歷史
* 某校舊生嚮社會地位或貢獻顯赫
* 大學喺研究成就多
* 畢業生有大公司搶人
* 公開考試成績優異

有啲公司中意做依類排名，如英國泰晤士報，當中有大學聲譽排名。

名校一般各處各有。中學、小學、幼稚園名校，絕多數地方出名。大學名校就有地方出名，亦有世界出名。世界出名如牛津大學，劍橋大學，哈佛大學，麻省理工等等。

英文叫**famous school**。大學就叫**famous university**、**famous college**。

各地
--

### 香港

* 香港中學名校，多數出於香港戰前就有嘅教會學校、政府學校，叫**傳統名校**。之不過，戰後都有好多優秀學校，學生喺公開試成積名列前矛，自然就成為名校之列。

註
-

1. ↑  〈世界大學排名〉.
2. ↑  〈傳統名校〉.
**名創教育**係一間以出版教科書為主嘅出版社，主要出版中、小學教材，喺香港名下有品牌新亞洲出版社同文達出版，係新加坡公司Times Publishing Group旗下。

業務
--

佢哋喺香港，新加坡仲有好多地方都有出版教科書。並且會同唔少其他公司合作。例如，喺新加坡，佢哋就有同新加坡報業控股合作推出關於培養讀報習慣嘅教材。

爭議
--

喺香港，環繞名創教育嘅爭議主要係關於佢哋嘅教科書內容。佢哋唔止一次被發現刪去一啲關於香港人應有人權嘅內容，但係對唱好北京同香港政府嘅內容就保留，甚至增加篇幅。

### 2017年2月被勒索軟件入侵

佢哋本身係新加坡教育部最大嘅網上學習服務供應商。喺2017年2月，佢哋嘅系統被勒索軟件入侵。最後佢哋被罰4萬新加坡元。

### 出版兒童繪本《誰贏了？ 》被指涉及種族歧視

喺2020年7月，佢哋喺新加坡出版嘅華文兒童繪本《誰贏了？ 》因疑似種族歧視被網民批評，最終名創教育要道歉並且回收嗰本書。

### 初中生活與社會及通識教科書過濾對政府負面描述

2020年8月，包括名創教育在內嘅一啲教科書出版社，被發現將一啲敏感內容過濾。其中名創教育出版嘅《探索生活與社會》被發現，刪去警察向示威者噴胡椒噴霧嘅漫畫，又將普選嘅意義由「提升市民對本地的認同」改為「提升市民對香港特區的認同」。教協副會長、通識科教師田方澤回應事件嘅時候就話，初中生思維已開始成熟，有足夠智力分析同埋討論具爭議嘅時事議題。佢指出，喺香港核心價值單元涉及集會自由，而警隊向示威者噴面等處理示威嘅手法限制集會自由，呢啲都係合理討論，刪除是刻意迴避事實。

### 公民與社會發展科教科書歌頌中共偏頗內容

2021年4月，名創教育被揭發佢哋出版嘅《新領域公民與社會發展》教科書，「香港社會的多元文化特徵」課題嘅內容單向同偏頗，追捧中國民族主義。書本入面嘅內容話，中國人慶祝聖誕對傳統造成衝擊，令西方國家軟實力喺中國不斷滲透同擴張，跨國企業侵蝕發展中國家嘅本土文化，又以「文化帝國主義」漫畫描繪迪士尼同麥當勞卡通人物著軍服侵略別國文化等。此外，對於中國近年經濟發展嘅成就，教科書內就大力吹捧，對於中國唔同社會問題，甚至係中港矛盾，香港人公民抗命嘅內容，本書就只係用咗好少篇幅提及。

學者葉蔭聰批評，就連喺中國內地，公開反對過西方節日嘅人都係少數，現代中國一直都有西方文化元素，共產黨、社會主義等概念亦源自西方。對於「文化帝國主義」漫畫，葉蔭聰就話呢個概念好複雜，但係肯定唔會有人揸住支槍要你消費佢文化，批評漫畫係將議題過度簡化，反而荷里活電影同本土電影生存空間等值得討論嘅議題就唔見佢哋討論，完全係配合官方議程而寫。

教育局回應話，公民與社會發展科嘅教科書需要送審，但係送審細節暫時未定好，而呢份教材亦未送審，出版社將教材用公民與社會發展科「課本」形式編印，好可能會搞到學校或者公眾誤會，對名創教育呢個做法深感遺憾。

參考
--

1. ↑  "Marshall Cavendish Education". *www.marshallcavendish.com.hk*. 喺2021-04-29搵到.
2. ↑  經驗開發優質本地教材 〈名創教育總經理兼社長黃燕如博士專訪借鑑新加坡STEM 經驗開發優質本地教材 - (OpenSchool)〉. *www.openschool.hk* (香港中文). 喺2021-04-29搵到.
3. ↑  〈报业控股与名创教育合作 推出中小学生读报系列书籍 | 早报〉. *www.zaobao.com.sg* (英文). 喺2021-04-30搵到.
4. ↑  〈《爱上读报》 新书发布与对话会 | 早报〉. *www.zaobao.com.sg* (英文). 喺2021-04-30搵到.
5. ↑  罗妙婷, 文 /. 〈勒索软件入侵名创教育系统 | 早报〉. *www.zaobao.com.sg* (英文). 喺2021-04-29搵到.
6. ↑  尹云芳, 文 /. 〈又有名人被"取消"？科普网络"取消文化" | 早报〉. *www.zaobao.com.sg* (英文). 喺2021-04-30搵到.
7. ↑  〈【教育淪陷】書商河蟹初中生活與社會及通識教科書 警噴椒持棍打壓示威漫畫被消失 ｜ 蘋果日報〉. 《Apple Daily 蘋果日報》 (香港中文). 原著喺2021-04-29歸檔. 喺2021-04-29搵到.
8. ↑  〈探索生活與社會－名創教育〉. *sites.google.com* (香港中文). 喺2021-04-29搵到.
9. ↑  〈公社科新書hard sell國民身份認同： 人治不一定全是負面 ｜ 蘋果日報〉. 《Apple Daily 蘋果日報》 (香港中文). 原著喺2021-04-30歸檔. 喺2021-04-29搵到.
10. 1 2 3  〈公社科新書反對「過洋節」 諷迪士尼麥當勞如穿軍服持槍「侵略」 ｜ 蘋果日報〉. 《Apple Daily 蘋果日報》 (香港中文). 原著喺2021-04-29歸檔. 喺2021-04-29搵到.
11. ↑  〈出版社偷步出公社科新書 內容含反對「過洋節」等西方文化〉. 《大紀元時報 香港｜獨立敢言的良心媒體》 (香港中文). 喺2021-04-29搵到.
12. ↑  胡家欣 (2021-04-29). 〈公社科首有教師用書曝光 保留公民抗命刪例子 教育局指未送審〉. 《香港01》 (香港中文). 喺2021-04-29搵到.
**何承天**，SBS，OBE，JP（英文：**Edward Ho Sing-tin**，1938年12月2號—）係香港畫則師兼政治人。

簡歷
--

何承天喺1938年出世，中小學都係讀聖若瑟書院，並且喺香港大學建築系畢業。1969年加入王董建築師樓直到2015年退休。

1987年，何承天接替退休嘅陳壽霖成為立法局非官守委任議員，開始從政。

1991年，何承天由委任議員轉為參加功能組別選舉，以工商專聯嘅牌頭喺建築、測量及都市規劃界功能界別競逐連任。喺四人混戰底下，何承天以過半票數當選，之後何承天更加得港督委任做行政局議員，變身「雙料議員」。

1991年立法局選舉，港同盟大勝，成為立法會第一大黨。選舉結果令到政府同親政府保守派好詫異，認為港同盟勢力太強會威脅政府施政，於是選舉之後，以李鵬飛等人為首嘅保守派議員組成咗「啟聯資源中心」，抗衡民主派，當中何承天亦係創會成員之一。

1992年，對中國態度溫和嘅港督衛奕信畀當時嘅英國首相馬卓安換咗落嚟，改由彭定康接任最後一任港督。彭定康一上任就改變衛奕信對中國容忍嘅態度，實行政治改革。其中之一就係將「行政立法分家」。由於呢個政策，何承天要離開做咗只係接近一年嘅行政局。

1993年，何承天在內嘅十幾個立法局議員將啟聯資源中心改組成為自由黨，為之後嘅舉行嘅三級選舉準備。

到2000年，何承天繼續循建築、測量及都市規劃界競逐連任，但係輸咗畀劉炳章，從此告別立法會。

屋企人
---

亞爸何少庵係香港報人，佢喺《華僑日報》效力將近四十年，係華僑日報嘅秘書，同時喺香港報業公會創會之初就做司庫直到過身；亞媽係梁寶芳，佢重有兩個細佬妹。

老婆係郤丹華。

由佢亞爸開始，何承天一家四代人都係聖若瑟書院嘅舊生，而灣仔活道嘅聖若瑟小學校舍亦係出自何承天嘅手筆。

個人榮譽
----

* 太平紳士（1986年）
* OBE勳銜
* 銀紫荊星章（1999年）

參考
--

1. ↑  〈華僑日報有限公司秘書何少庵逝世 定今午舉殯〉. 《華僑日報》. 1980-09-20. p. 11.
2. ↑  〈三代「聖Jo」人 ：呢間學校係爺爺起嘅〉. *hk.news.yahoo.com* (中文). 喺2022-01-18搵到.
3. ↑  〈太平紳士網頁〉 (繁體中文). 香港特別行政區政府太平紳士網頁.
4. ↑  〈一九九九年授勳名單〉 (新聞稿) (繁體中文). 香港政府新聞公報. 1999年7月1號.

出面網頁
----


* 何承天喺Freebase嘅資料 改維基數據
* 〈香港特別行政區立法會 - 議員資料庫〉 (繁體中文). 香港特別行政區立法會.

Template:香港特別行政區第一屆立法會議員
喺南水水庫（南水湖）東邊嘅觀景台上睇鹹蛋黃
**南水水庫**（粵拼：naam4 seoi2 seoi2 fu3），又嗌**南水湖**（naam4 seoi2 wu4），古稱**洲頭水**（zau1 tau4 seoi2），係中國廣東韶關嘅水庫，喺乳源龍南鎮同東坪鎮。成個水庫似廊帶形走向，東靠坪乳公路同京珠北高速公路；南靠323國道（K400+120～K414+330標記位）嘅湯盆村；西靠258省道；北靠東坪鎮梯下村。佢既係成個韶關地區嘅緊要備用水之地，又係乳源八景之一，亦係廣東第三大水庫。

水庫喺1958年9月起，1969年2月13號起好兼開始儲水。形狀自西南向東北後轉向北，佔地面積6283.7公頃，其中附近嘅濕地面積約4010.2公頃，水庫容量有1,250,000,000m³。個樣比較湖光山色，入面有12個島，濕地資源比較多，種咗好多植被響度。從2013年開始，韶關地區喺每年秋季成日喺嗰度辦環南水湖嘅單車賽。

水庫兩邊所屬嘅聚居地都唔同。其中西邊以漢族居民為主，而東邊以瑤族居民為主。另外，西京古道亦經過呢個景區；廖芊芊主唱嘅歌——《南水湖之戀》嘅歌曲創作靈感亦出自呢個水庫。

有關
--

* 南水湖國家濕地公園
* 環南水湖單車公開賽
* 南水湖之戀

攷
-

1. ↑  湖水遮面半世纪西京古道现娇颜
2. ↑  〈广东乳源打造"户外运动天堂"环湖单车赛〉. 《中国新闻网》. 2018-09-23.
3. ↑  风景如画的南水湖吸引众多市民前往游玩——湖光山色作伴尽享郊外[*失咗效嘅鏈*]
**名詞**，舊譯**名字**，與語言學有關，係句子嘅主題、動詞嘅對象或介詞嘅對象可做嘅詞，可以用形容詞來形容渠嘅特性。

名詞嘅組織
-----

### 普通名詞與專有名詞

內文：專有名詞
普通名詞解一種也（例「城市」），反而專有名詞解一樣也之一（例「倫敦」），只會證明唯一樣也嘅名。

專名號嘅目的係證明名詞係人名或地名，而書名號嘅係證明係文學作品。

### 可數名詞與不可數名詞

內文：可數名詞同不可數名詞
**可數名詞**同**不可數名詞**嘅基本分別就係，可數名詞有關自己嘅特性嘅量詞（例「一**條**魚」，「條」形容魚類嘅長度同波狀身形），反而不可數名詞自己無噉樣嘅量詞，剩係可以用解數緊嘅容器或一個數量嘅量詞（例「一**杯**奶」「一**對**鞋」）。

「個」係一個通用嘅量詞同可數名詞一齊用，但時常有過份用爾個量詞，例如講「一個魚」而唔講正確「一條魚」。

量詞
--

內文：量詞
喺數目或指示詞同名詞之間必要擺個量詞（例「一**支**筆」「爾**隻**狗」）。文言無用量詞[未記出處或冇根據]，所以「此」、「彼」等指示詞唔使喺渠等同名詞之間擺個量詞。「個」係一個常聽通用量詞。

全部量詞亦可以用做獨立名詞，通常用於講已講過嘅主題（例「有幾部車賣，買咗兩**部**。」）。

全部計量單位都當做量詞（例「八**磅**魚」）。

### 量詞前唔講「一」時

講緊一樣也時，多會唔講個「一」字。見以下嘅例句：

請你畀我支筆。
喺爾句之裏，讀者剩知講者叫人等畀渠一支筆，而唔知道如果係講渠支筆、求其一支筆、或係其中一支筆，因為講人所有尐也（「我嘅筆」以量詞代替「嘅」就變「我支筆」）、講求其一個也（「一支筆」唔要個「一」字就變「支筆」）、同講其中一個也（「箇一支筆」唔要指示字「箇」同埋個「一」字就亦變「支筆」），都常會唔講個「一」字，只需要量詞嘅存在就爾尐意思可表示。當然會有時令人唔明想講焉個意思。

唔止一個也就數目字唔可以唔講（例「我兩支筆」「箇四支筆」）。

代名詞
---

### 稱謂代名詞

稱謂代名詞代替讀者知嘅也。例如：

阿明食咗阿明嘅雪糕。
上面句子講阿明講咗兩次，開頭講阿明就已知係焉個食雪糕。以稱謂代名詞就變：

阿明食咗渠嘅雪糕。
可以換埋第一個「阿明」如果讀者已知食雪糕者係焉個。

其他稱謂代名詞包括：吾輩（自稱）、你（對稱）、渠哋（他稱）、大家（統稱）、彼此（統稱）、我自己（複稱）。

### 指示代名詞

指示代名詞代替講者所講緊嘅詞。包括：爾（近稱）、此（近稱）、箇個（遠稱）、焉個（唔定稱）、有尐（唔定稱）。

### 疑問代名詞

疑問代名詞代替所唔知嘅也，包括：何、咩、物、物也。

### 連接代名詞

連接代名詞代替所附有形容詞句嘅也，包括：嘅、尐、之、者。例如：

阿明食咗嘅雪糕係紅色雪糕。
以連接代名詞就變：

阿明食咗嘅雪糕係紅色**嘅**。

註釋同埋資料來源
--------

* 
* 黎明。《中文字典》，748-749頁，文光出版社，一九八七年九月。

攷
-

1. ↑  馬建忠 (1898), 〈正名卷〉, 《馬氏文通》, 喺2023年6月1號搵到

| * 睇
* 傾
* 改
常見嘅文法範疇 |
| --- |
| **名詞相關**
* 格（斜格主語）
* 量詞
* 可數同數唔到
* 數量（單、雙同眾數）
* 擁有
* 定指
* 性別
* 名詞類別
* 有生定無生
 |
| **動詞相關**
* 動詞變化
* 人稱
* 時態、體同語氣（睇埋能願）
* 結點
* 語態
* 據由同驚奇
* 聯想郁動
 |
| **句法關係**
* 及物（論元同價位 · 雙及物）
* 話題同評語
* 主語、謂語、賓語同 adjunct
* 連動詞結構
 |
| **其他概念**
* 文法
* 級
* 包含式
* 詞形變化（變格 · 一致）
* 主題關係（施事同受事）
* 極性
* 敬語
* 併合
* 意志
* 真確
* 空
 |
| **拉雜相關**
* 語序
* 語言學（語言類型學 · 語言學嘅大綱）
* 自然語言處理
 |
**等呼**（粵拼：dang2 fu1）係中國傳統音韻學嘅術語。等呼嘅原始定義係韻圖嘅等，喺等韻圖，喺一幅圖中按照四聲分成四格，再喺呢四格內每格打豎分四行，呢四行就代表四個等呼。由上到下分別係一等、二等、三等、四等嘅呼。呢個等叫做韻圖等。

因爲韻圖出現遲過反切，後來啲人研究反切，得出反切等，即係聲韻嘅搭配關係。一個韻母屬於某個等，而聲母就會同特定嘅等相拼。喺中古漢語拼音，三等韻用i、y表示介音或者主元音，二等韻用r表示介音，其餘都係一、四等，其中四等嘅主元音都係e。

下面係聲母同反切等嘅搭配關係。

* 幫組（幫、滂、並、明）：一、二、三、四，冇開合之分。
* 端組（端、透、定、泥）：一、四。同知組互補。
* 知組（知、徹、澄、娘）：二、三。同端組互補。
* 來母（註：泥娘母嘅變化實際同來母同步）：一、二、三、四。
* 精組：（精、清、從、心、邪）：一、三、四。另外邪母只拼三等。
* 莊組：（莊、初、崇、生、俟）：二、三。另外俟母只拼三等。
* 章組：（章、昌、常、書、船、日）：三。
* 喉牙：（見、溪、群、疑、影、曉、匣、云、以）：一、二、三、四。另外群、云、以只拼三等，匣母唔拼得三等。

韻圖擺法
----

喺等韻圖上擺嘅字，可以噉樣歸納：

1. 一等、二等係洪音，無介音-i-；三等同四等係細音，有介音-i-。
2. 喺洪音，聲母上同精組、端組結合，呢個係一等，聲母上同莊組、知組結合，呢個係二等。
3. 細音嘅原則噉樣記：
	1. 因爲重紐，分成咗三、四等，三等係弱介音，四等係強介音。
	2. 喺舌音，舌頭（端組）配四等，舌上（知組）配三等。
	3. 喺齒音，齒頭（精組）配四等，正齒嘅章組配三等，莊組配二等。但實質上，佢噉樣擺係爲咗顯示聲母嘅特點，所以有啲莊組字實質係三等，稱爲**假二等真三等**，有啲精組字實質係三等，稱爲**假四等真三等**。
	4. 喻母分爲云母同以母，喺圖上云母擺三等，以母擺四等。實質以母亦係假四真三。
	5. 幽韻配四等。

就似上面講嘅，決定等位嘅係聲母、介音、主元音嘅複雜關係。唔清楚點解等韻圖嘅作者會噉樣分四等，而家認爲喺作十六攝分開合嘅圖時，作等韻圖嘅人嘅音韻體系係分四等嘅，可以用一隻字收曬對應嘅所有音。

現代用法
----

喺現代中古音研究，等韻圖上一等嘅叫一等韻，二等嘅叫二等韻。十六攝中同一攝、同一開合嘅一等韻有多個時，噉就叫一等重韻。同樣有多個二等韻時叫二等重韻。

喺《切韻》屬洪音而喺等韻圖屬四等嘅韻，一般認爲呢啲韻到韻圖時代就由洪音變成咗細音。呢樣稱呼做洪音四等韻，又叫假四等韻。

至於重紐，三等嘅叫重紐三等，四等嘅叫重紐四等。

正齒音嘅各字母同喻母喺《切韻》分別出兩種唔同嘅音素，呢樣稱呼做「正齒三等、正齒四等」「喻母三等、喻母四等」。

到四呼嘅轉變
------

之後嘅音韻變化唔再分四等，摸索出開合各二等嘅模式。明代嘅《字彙》附嘅韻圖《韻法直圖》設新嘅呼，使用咗十呼，同樣《字彙》附錄嘅李世澤嘅《韻法橫圖》整理出五呼：開口呼、齊齒呼、合口呼、撮口呼、混呼。然後，清代潘耒（中文：潘耒）嘅《類音》開始分類爲四呼：開口呼、齊齒呼、合口呼、撮口呼，畀而家嘅漢語學使用。

攷
-

1. ↑  遠藤光曉 (2001年). 《敦煌文書P2012「守温韻学残巻」について. 中國音韻學論集》. 白帝社. p. 151. ISBN 4891744251.

睇埋
--

* 四呼
* 介音
**何振梁**（粵拼：ho4 zan3 loeng4；1929年12月29號—2015年1月4號）係一位中國政府嘅官員，中國浙江省金華市上虞市人，喺江蘇省無錫市出世。佢做過中國奧林匹克委員會嘅名譽主席同國際奧委會嘅名譽委員。

生平
--

何振梁1929年12月29號喺江蘇省無錫市出世。之後喺1939年到1946年去咗上海中法學堂度學習，學咗一口流利嘅法語。之後1950年喺上海嘅震旦大學機電系畢業。1952年就做咗中國體育代表團嘅成員，去咗芬蘭搞第15屆奧林匹克運動會。喺1950到60年代，嗰時毛主席喺接鬼佬嗰時嘅法文翻譯，都係靠佢先掂。到咗1981年，佢做咗國際奧委會委員。1989年做咗中國奧委會主席嘅同時，重一齊做埋國際奧委會副主席。

### 幫過北京申辦2000年同2008年奧運會

睇埋：2000年夏季奧林匹克運動會同埋2008年夏季奧林匹克運動會
佢其實喺1993年先至俾大多數人知，因為佢去咗法國蒙地卡羅幫過北京申奧（2000年夏季奧運會），嗰時凈係1——2票輸咗畀悉尼，不過噉都冇影響到申辦情緒啵。因為佢喺2000年做咗國際奧委會文化同奧林匹克教育委員會嘅主席，甚至喺2001年又再幫北京申辦咗奧運會，嗰時何振梁已經72歲，佢就諗中國北京可以攞到奧運會嘅主辦權。結果嗰年7月13號幫北京成功攞咗2008年奧運會嘅主辦權。

### 重新再關注

佢到咗2008年就開始冇乜人氣喇。不過佢同嗰時上一任中華人民共和國體育總局局長——袁偉民嘅拗數又重新俾人關注返。

死
-

2015年1月4號，佢喺北京協和醫院入面死咗，終年85歲。

攷
-

1. ↑  〈中国首次申奥成功的决定性人物何振梁因病逝世〉. 新京报. 2015-01-04.
2. ↑  〈"奥运老人"何振梁去世 享年86岁〉. 中国新闻网. 2015-01-04. 原著喺2016-03-04歸檔.
3. ↑  〈中国奥委会名誉主席何振梁逝世 曾参与北京申奥〉. 搜狐体育. 2015-01-04. 喺2015-01-04搵到.

連出去
---

* 何振梁逝世.360专题
**基本粒子**係指啲人認知嘅構成物質最細最基本嘅單位。但係因為物理學不斷嘅發展，人類對物質構成嘅認知逐漸咁深入，因為咁，基本粒子嘅定義隨時間亦都係有變嘅。目前喺粒子物理學入面，標準模型理論認為嘅基本粒子可以分為夸克、輕子、規範玻色子和希格斯粒子四大類。標準模型理論之外都有理論認為可能存在質量非常之大嘅超粒子。

基本粒子列表

基本粒子定義嘅變化
---------

傳統上（20世紀前、中期）嘅基本粒子指質子、中子、電子、光子同各種介子，係當時人類所能探測嘅最小粒子。而現代物理學發現咗質子、中子、介子都係由更加基本嘅夸克同膠子構成。同時人類亦發現咗性質同電子類似一系列嘅輕子，重有性質同光子、膠子類似嘅系列規範玻色子，係現代物理學所理解嘅基本粒子。

分類
--

**費米子**

**夸克**
目前嘅實驗顯示共存在6種夸克（quark），同佢地各自嘅反粒子。6種夸克又可分為3「代」。他們係

第一代：u（上夸克） d（下夸克）

第二代：s（奇異夸克） c（粲夸克）

第三代：b（底夸克） t（頂夸克）

另外值得指出嘅係，他們之所以未能被早期嘅科學家發現，原因係夸克決唔會單獨存在（頂夸克例外，但係頂夸克太重而衰變又太快，早期嘅實驗無法製造出嚟）。他們係成對嘅構成介子，或者3個一齊構成質子同中子這一類嘅重子。呢種現象稱為夸克禁閉理論。就係早期科學家誤以為介子同重子係基本粒子嘅原因。

  

**輕子**
共存在6種輕子（lepton)同佢地各自嘅反粒子。其中3種是電子同同它性質相似嘅μ子同埋τ子。而呢三種各有一個相伴嘅中微子。他們都可以分為三代：

第一代：e（電子） νe（電子中微子）

第二代：μ（μ子） νμ（μ子中微子）

第三代：τ（τ子） ντ（τ子中微子）

  

**玻色子**

**規範玻色子**
係一類係粒子之間起媒介作用、傳遞相互作用嘅粒子。之所以佢地稱為「規範玻色子」，係因為佢地同基本粒子嘅理論楊-米爾斯規範場理論有好密切嘅關係。

自然界一共存在四種相互作用，因此規範玻色子都可以分成四類。

引力相互作用：引力子（graviton）

電磁相互作用：光子（photon）

弱相互作用（令原子衰變都可以相互作用）：W 同 Z 玻色子，共有3種：W + ,W − ,Z0

強相互作用（夸克之間嘅相互作用）：膠子（gluon）

粒子物理學已經證明電磁相互作用同弱相互作用來源係宇宙早期能量極高時嘅同一種相互作用，稱為「弱電相互作用」。有好多粒子物理學家猜想係更早期宇宙更高能量（普朗克尺度）時好可能呢四種相互作用全都係統一嘅，呢種理論稱為「大統一理論」。但係目前因為加速器能夠達到嘅能量相對普朗克尺度仍然非常低，所以好難驗證。而大統一理論目前主要嘅發展方向係超弦理論。

  

**希格斯粒子**
希格斯粒子(Higgs)係粒子物理標準模型中唯一重未喺加速器上產生出來嘅粒子。粒子物理學家們認為希格斯粒子同其他粒子嘅相互作用令其他粒子具有質量。相互作用越強質量就越大。希格斯粒子本身質量極之大，目前嘅加速器能量還無法達到，而理論嘅計算也比較困難。物理學家們普遍希望能夠喺2008年將要開始運行嘅大型強子對撞器上產生出希格斯粒子。

標準模型預言存在2種希格斯粒子：H + 和H0，但係都有好多科學家提出其他嘅可能性。

標準模型理論以外嘅理論性粒子
--------------

**超對稱粒子**

除咗以上實驗已經證明嘅基本粒子之外，理論粒子物理學家為左解釋某現有理論無法解釋嘅實驗現象，而猜想我地嘅宇宙中可能存在超對稱粒子。佢地質量非常大（相對一般粒子如質子而言），因此現有嘅加速器還冇法子製造佢地。但係因為量子漲落嘅存在，因此佢地可能係非常短嘅時間間隔內同非常小的機率下同我地可見嘅粒子發生相互作用，因此佢地可以間接探測到。目前每種粒子都被認為存在對應嘅超對稱粒子。並且被用來解釋某物理現象。例如夸克嘅超對稱粒子用來解釋正反粒子數目嘅不對稱，以及中微子嘅超對稱粒子解釋中微子的質量如此之小（但不是0）嘅原因，等等。

  

**假想嘅粒子**

假想嘅粒子，僅僅係理論學家嘅假想，而基本冇確切嘅實驗根據，因此可能宇宙中根本就唔存在。粒子嘅提出或者只係為咗畀某啲現有的現象作一種可能嘅解釋，或者僅僅係粒子如果存在亦都唔會破壞現有嘅物理定律，因此我地估冇理由相信佢哋一定唔存在。例如某啲科學家認為佔宇宙總能量約25%嘅「暗物質」，就係一種同其他物質作用極其微弱但係有質量嘅粒子(WIMP)。此外都有一啲理論研究某啲速度永遠達到光速的速子，以及磁單極子或者加速子等等。

| * 睇
* 傾
* 改
粒子 |
| --- |
| 基本粒子 | 

|  |  |
| --- | --- |
| 費米子 | 夸克 ： 上夸克 ‧ 下夸克 ‧ 魅夸克 ‧ 奇夸克 ‧ 頂夸克 ‧ 底夸克  輕子 ： 電子 ‧ μ子 ‧ τ子 ‧ 中微子 |
| 玻色子 | 希格斯玻色子  規範玻色子 ： 膠子 ‧ 光子 ‧ W同Z玻色子 |

 |
| 複合粒子 | 

|  |  |
| --- | --- |
| 強子 | 重子 ： 質子 ‧ 中子  介子 |
| 其他 | 原子核 ‧ 原子 ‧ 分子 |

 |
一場 6 個個案嘅等級聚類嘅樹狀結構圖例子
**等級聚類法**（粵拼：dang2 kap1 zeoi6 leoi6 faat3；英文：**hierarchical clustering**）係最常用嘅聚類分析演算法之一。

概論
--

睇埋：聚類分析
等級聚類法大致可以分做兩大類：

1. **凝聚式**（Agglomerative）同埋
2. **分割式**（Divisive）。

凝聚式嘅演算法係噉嘅：一開始嗰陣當每一點（一點係一個個案）自成一個聚類，然後迴圈若干次，嘗試將拃個案結合做一個聚類－

```
 建立個矩陣（相似值矩陣），表示每對個案之間嘅相似值；
 設每個個案自成一個聚類；
 重複若干次：
   結合最接近（相似值最高）嗰兩個聚類；
   更新相似值矩陣；
 做到淨低一個聚類為止。
```

舉例說明，好似附圖嗰幅樹狀結構圖（dendrogram）噉，想像家陣有 6 個個案 a b c d e f；第一步將 a b c d e f 每個個案做一個聚類，第二步考慮相似度數值，將 b 同 c 結合變成 bc 以及將 d 同 e 結合變成 de；第三步又考慮相似度數值，將 de 同 f 結合變成 def；第四步考慮相似度數值，將 bc 同 def 結合變成 bcdef；最後一步，將 a 結合埋落去成一個單一聚類 abcdef；跟住研究者就會得到一幅樹狀結構圖，可以揀喺邊個位「切割」樖樹狀結構圖，決定啲聚類要點分（下圖條**粗**黑線係研究者打算設嘅切割點）。

分割式嘅等級聚類法，簡化講可以想像成上述過程嘅相反－開始嗰陣將啲個案冚唪唥當做一個聚類，每一步將「最唔相似」（例如離啲個案嘅中心點最遠）嗰個個案攞走畀佢自成一個聚類，切割到每個個案都係自成一個聚類為止。

優劣
--

一般認為，等級聚類法最大嘅弱點係要求部電腦做極大量嘅運算（技術性啲講，即係時間複雜度同空間複雜度都高），個樣本一大少少，就要計好耐先計到結果。

註釋
--

1. ↑  不過喺 2020 年代初，分割式嘅等級聚類法明顯比較少人用。

睇埋
--

* 樹狀結構圖
* K-平均聚類法

攷
-

1. ↑  Everitt, B. S. Landau, S. and Leese, M. (2001). *Cluster Analysis*, 4th edn. London: Arnold.
2. ↑  Kaufman, L.; Rousseeuw, P.J. (1990). *Finding Groups in Data: An Introduction to Cluster Analysis* (1 ed.). New York: John Wiley.
3. ↑  Everitt, B. S. and Bullmore, E. T. (1999). Mixture model mapping of brain activation in functional magnetic resonance images. *Human Brain Mapping* 7, 1-14.

|  |  |
| --- | --- |
| Stub icon | 呢篇統計學文係楔位文。歡迎幫維基百科擴寫佢。睇 • 論 • 改 • 歷 |
基斯瑞德費爾，2009年《生化危機5》遊戲嘅造型
基斯瑞德費爾，2012年《生化危機6》遊戲嘅造型
**基斯瑞德費爾**（**Chris Redfield**，クリス・レッドフィールド）係嘉富康電子遊戲「生化危機系列」裏面其中一個主角。基斯最初喺第一集《生化危機（英文：Resident Evil (1996 video game)）》遊戲登場，佢同搭檔Jill Valentine（英文：Jill Valentine）本身係浣熊市（Raccoon City）警察局STARS嘅成員，佢之後就變咗做聯合國嘅BSAA創辦人。

2010年真人版第四集電影《生化危機：戰神再生》由威禾夫米拿飾演基斯。基斯喺2017年動畫電影《生化危機：血仇殺戮》都係其中一個主角。呢個角色得到好評，被公認係性感形象。佢喺《生化危機5（英文：Resident Evil 5）》遊戲裏面嘅新設計造型得到評論家同埋擁躉嘅讚賞。

設計
--

神谷英樹（英文：Hideki Kamiya）形容基斯係「率直，硬漢型」，佢承認自己係呢種類型嘅擁躉。喺遊戲開發過程中，基斯被設計成比Jill Valentine更加強壯嘅身體，能夠跑得更快，承受更多嘅傷害。Reuben Langdong幫幾款《生化危機》遊戲做基斯嘅動作捕捉。

《生化危機5（英文：Resident Evil 5）》中，基斯增加咗好多肌肉，進行大量訓練，目的係要赤手空拳對付成個遊戲系列裏面最強勁嘅壞蛋Albert Wesker（英文：Albert Wesker）。造型師山形洋介講過「幫佢哋做新嘅設計，保留番代表性嘅顏色，基斯係綠色、Jill係藍色，延續番以前一樣嘅外貌。」《生化危機6（英文：Resident Evil 6）》遊戲裏面稍微重新設計基斯，佢因為酗酒同埋傷後失憶症而變得有啲頹廢樣。

電影
--

威禾夫米拿喺《生化危機：戰神再生》中飾演基斯瑞德費爾
基斯喺2010年真人版電影《生化危機：戰神再生》裏面登場，由威禾夫米拿飾演佢。

基斯喺2017年動畫電影《生化危機：血仇殺戮》都係其中一個主角，其他主角係Leon S. Kennedy（英文：Leon S. Kennedy）同Rebecca Chambers（英文：Rebecca Chambers (character)）。同真人版電影唔同，呢個動畫電影同遊戲係有關係。個故事講三個主角要阻止Glenn Arias攻擊紐約市。

遲啲上映嘅《生化危機重啟版（英文：Resident Evil – Reboot）》，由Robbie Amell（英文：Robbie Amell）飾演基斯。
**筏可**（**Fat Ho**，1892年—1972年），和尚一人，又有號大和尚、法師，係寶蓮禪寺方丈，香港佛教活躍之人，香港佛教聯合會創會會長。

原為中國南海西樵人，一九二四年來香港，先到青山禪院。一九三〇年，接任大嶼山寶蓮禪寺方丈。一九三二年到一九三六年，任青山禪院住持。又有份發起香港佛教聯合會，建香港佛教醫院。一九七二年圓寂。

有大徒弟明慧和尚。

生平
--

筏可喺鼎湖山慶雲寺，得穀琳老和尚受具足戒，得曹洞法派。參禪金山江天寺，學法於寧波天童寺。

一九二四年來香港，結廬青山。之後喺港穗粵東弘法。

一九三〇年，承繼紀修老和尚，接任寶蓮禪寺方丈。之後唔停擴建道場，三年傳戒一次。一九六二年，筏可捐出賀儀同所積淨資，捐落佛教醫院為建院基金。一九七二年死，死時八十歲。

批評
--

筏可精於經營，收錢做法事，改善僧人生活，之不過咁又破咗壞大嶼山清修，佛門轉向商業。佢要做大寶蓮寺，吸引更多人來。所以起咗大雄寶殿。一九七〇年完工，又宣佈要起天壇大佛，所耗人力財力不菲。由於年時已高，交畀出家年資淺嘅佢外甥打理。外甥就係日後主持釋智慧，引來唔少風波。收益太多，公共服務太少。

紀念
--

* 佛教筏可紀念中學，喺大嶼山大澳。

書
-

* 大嶼山志，筏可口述，明慧編著。

註
-

1. 1 2 3 4 5 6 7 8 9  〈筏可法師〉.
2. 1 2 3  〈【本來無一物】本地歷史學者鄧家宙：一場「造佛運動」令佛教生態丕變〉.
**王淑英**（Wong Suk-Ying），香港親中派學者，而家係香港中文大學協理副校長同社會學系教授，有時會代表中大發言，所以會得到傳媒一啲關注。

喺2021年4月16號，中大公布佢係敬文書院下任院長嘅唯一候選人。

經歷
--

王淑英分別喺英國利物浦大學同埋美國史丹福大學攞到學士同埋博士學位。佢喺史丹福大學修讀期間，做過北京師範大學同埋南開大學訪問講師。

佢喺1997年加入中大，做過中大社會科學院副院長、敬文書院創院輔導長，同埋入學及學生資助處處長。

政治立場同爭議
-------

王淑英係香港親中派人士，係團結香港基金研究諮詢委員會 8 人嘅其中之一，又曾經話《港區國安法》唔會影響大學嘅學術同埋言論自由。

### 涉嫌阻礙中大學生會選舉

王淑英曾被指喺 2017 年中大學生會補選期間，阻礙學生會選舉。當時補選委員會喺敬文書院內設投票站，王淑英被指以舍監身份驅趕票務人員，明知落雨都搞到票站要搬去馬路旁，又指責學生會係「出賣書院同學」。

參考
--

1. ↑  〈中大委王淑英教授任協理副校長 | 香港中文大學傳訊及公共關係處〉. 《中大委王淑英教授任協理副校長 | 香港中文大學傳訊及公共關係處》. 喺2021-04-16搵到.
2. 1 2 3 4 5 6  〈中大敬文書院院長唯一候選人王淑英 為「團結香港基金」諮詢委員 曾指《國安法》無礙學術自由 | 立場報道 | 立場新聞〉. 《立場新聞 Stand News》 (英文). 原著喺2021-04-18歸檔. 喺2021-04-16搵到.
3. 1 2  〈王淑英教授〉. 《團結香港基金 OUR HONG KONG FOUNDATION》 (繁體中文). 喺2021-04-16搵到.
4. ↑  星島日報. 〈王淑英：勿單憑社運印象選校〉. *std.stheadline.com* (中文). 喺2021-04-16搵到.
由亞科·拉咸繪製嘅《龜兔賽跑》插畫，1912年。
《**龜兔賽跑**gwai1 tou3 coi3 paau2》（英文：**The Tortoise and the Hare**），係《伊索寓言》裏面嘅一個故仔，呢個故事教訓我哋，驕傲就會失敗，而努力唔放棄就一定會成功。

故事
--

好耐之前，有隻兔仔見到烏龜爬得好慢，就故意嘲笑佢重串佢噉話：「不如我哋賽跑吖」。烏龜諗咗陣，就答應咗。

第二日朝早，兔仔同烏龜嘅比賽開始喇。一出發，兔仔就好似一支箭噉衝咗出去，好快就將烏龜遠遠拋離，連影都唔見。兔仔心諗：「烏龜夠膽同我賽跑，真係天大嘅笑話。橫掂佢爬得咁慢，我就瞓一陣覺起身再跑，我都實贏到佢」。於是，兔仔就坐低喺一樖大樹底下自在噉瞓著咗。

烏龜雖然爬得好慢，但係佢都好盡力向住終點向前爬，冇停低休息過。過咗一陣又一陣，終於離終點越嚟越近。

兔仔醒咗，發現已經係黃昏，突然醒起同烏龜賽跑緊，於是急忙向住終點去跑。可惜為時已晚，無論佢幾咁搏命噉跑，亦都趕唔上已經到達終點嘅烏龜。兔仔非常羞慚愧，後悔莫及，從此唔敢再嘲笑其他人喇。

相關嘅文
----

* 伊索寓言
* Hubris

出面網頁
----

|  |  |
| --- | --- |
|  | 維基同享有多媒體嘅嘢：**The Tortoise and the Hare** |

* The Tortoise and The Hare
**龜崗大馬路**（粵拼：gwai1 gong1 daai6 maa5 lou6）係中國廣東省廣州市入面嘅一般馬路。成條馬路南邊走向，北邊從廟前直街開始，一直向南去到東華東路同東山大街嘅交界嗰頭。呢條馬路係分開咗6條嘅。

概要
--

六條馬路一齊挾埋全長673米，闊3.1——9米，2車道，凈係可以從北邊向南邊行。其中：

* 龜崗大馬路（長185米，闊9米）
* 龜崗一馬路（長110米，闊3.1米）
* 龜崗二馬路（長100米，闊4.5米）
* 龜崗三馬路（長95米，闊4.9米）
* 龜崗四馬路（長80米，闊4.9米）
* 龜崗五馬路（長103米，闊大概4米）

史
-

其實呢條馬路同附近嘅龜崗1——5馬路喺1915年嗰陣，從美洲返嚟嘅華僑就嚟做東山度開發咗新嘅住宅區，就起咗5條龜崗嘅小區馬路同一條大陸，其中呢6條馬路就係龜崗大馬路、一馬路、二馬路、三馬路，四馬路同五馬路喇。

經過嘅道路
-----

呢度啲路嘅順序係由西去到東嚟排嘅，其中**加粗**咗嘅字係主幹道：

* 廟前直街
* 啟明大馬路[1]
* 江嶺北街
* 東華東路、東山大街

註 1: ：呢度有條嗌龜崗一、二、三、四、五馬路嘅呢5條路仔嘅分岔，一直去到嗰度。

特色
--

呢條馬路入面都有喺民國嗰陣嘅味道，入面有一大堆洋樓仔，附近重有個中共三大遺址响度。

註
-

1. ↑  廣州民國路名（越秀區版） 互聯網檔案館嘅歸檔，歸檔日期2014年7月29號，. 360Doc個人圖書館
迪卡斯特拉演算法嘅示範
**迪卡斯特拉演算法**（英文：**Dijkstra's algorithm**）係由荷蘭電腦科學家艾斯加·迪卡斯特拉（Edsger W. Dijkstra）諗出嚟嘅一個搵路演算法。呢個演算法會攞三樣嘢做輸入：一個圖、一個起點節點同一個終點節點；目的係俾出「成本最低嗰條路線」嚟做輸出，而如果有多過一條「成本最低路線」嘅話，是但俾其中一條做輸出。虛擬碼如下：

```
def pathfindDijkstra(graph, start, end): // 個演算法有三個 input，個圖（graph）、起點（start）同終點（end）
 struct NodeRecord: // 個演算法需要三件資訊：
 node // 節點
 connection // 連結
 costSoFar // 「目前嘅成本」

 // 初始化
 startRecord = new NodeRecord()
 startRecord.node = start
 startRecord.connection = None
 startRecord.costSoFar = 0
 open = PathfindingList() // 「開放表」（open list）
 open += startRecord // 將起點加入開放表。
 closed = PathfindingList() // 「封閉表」（closed list）

 // while 開放表入面仲有嘢，做...
 while length(open) > 0:
 current = open.smallestElement() // 攞開放表入面最細嗰件做現時點。
 if current.node == goal: break // 如果現時點係終點，break。
 // 如果冇 break 到，個程式會繼續行落去...
 connections = graph.getConnections(current) // 將同現時點有連結嘅節點冚唪唥搵嗮出嚟。

 for connection in connections: // 同搵到嘅連結每個做以下嘅嘢...
 endNode = connection.getToNode() // 設嗰條連結去嘅點做終點。
 endNodeCost = current.costSoFar + connection.getCost() // 計個成本。
 if closed.contains(endNode): continue // 如果嗰點係冇路走嘅，skip 去計下一條連結。
 else if open.contains(endNode):
 endNodeRecord = open.find(endNode)
 if endNodeRecord.cost <= endNodeCost: continue // 如果呢個點嘅成本並唔細過已知嘅點嘅話，skip 去計下一條連結。
 else:
 endNodeRecord = new NodeRecord() // else，將呢個點加入紀錄嗰度。
 endNodeRecord.node = endNode
 // Update 成本同連結
 endNodeRecord.cost = endNodeCost
 endNodeRecord.connection = connection
 // 再將呢點加入開放表嗰度。
 if not open.contains(endNode):
 open += endNodeRecord
 // 將現時點移出開放表，並且加佢入封閉表。

 open -= current
 closed += current

 // 做完個 while 之後...
 if current.node != goal: // 如果冇去到終點嘅話，表示搵路失敗。
 return None
 else: // 否則，compile 一個列嗮搵到嗰條路涉及嘅連結嘅表，表示條路線。
 path = [] 
 while current.node != start: 
 path += current.connection
 current = current.connection.getFromNode()
 return reverse(path) // 將條路線俾出嚟做 output。

```

睇埋
--

* 搵路
* A\* 搜尋演算法

攷
-

1. ↑  Cormen, Thomas H.; Leiserson, Charles E.; Rivest, Ronald L.; Stein, Clifford (2001). "Section 24.3: Dijkstra's algorithm". *Introduction to Algorithms* (Second ed.). MIT Press and McGraw–Hill. pp. 595–601.
2. ↑  Knuth, D.E. (1977). "A Generalization of Dijkstra's Algorithm". *Information Processing Letters*. 6 (1): 1–5.
呢篇文講嘅係法國作家。想搵其他都叫Mistral嘅野，睇吓「**Mistral**」。
密斯特拉
**約瑟夫·伊天·腓特烈·密斯特拉**（Josèp Estève Frederic Mistral，1830年9月8號—1914年3月25號），係法國奧克文學作家、普羅旺斯方言辭書學家，1904年攞諾貝爾文學獎。

生平
--

1830年9月8號佢響法國南部嘅城鎮馬亞訥出世，出身響一個有錢嘅農民屋企，老豆嚟自普羅旺斯地區聖雷米。

密斯特拉響九歲開始返學，不過因為成日曠課而畀屋企人送去寄宿學校讀書。響尼姆攞到學士學位後，佢響1848年至1851年響亞桑蒲坊嘅艾吉斯-馬賽大學攻讀法律。期間，佢研究咗普羅旺斯嘅歷史。響老豆嘅支持同解放下，密斯特拉下定決心要守護同埋恢復奧克文，呢個咁古老嘅話。

密斯特拉致力於恢復同發揚奧克文。1854年，佢同羅曼尼等七位對普羅文化熱心研究嘅人成立咗「菲利伯立格」協會，呢個協會專門推廣、宣傳同埋研究普羅旺斯嘅方言、風俗同埋文化。同時，密斯特拉仲參加咗《普羅旺斯詩選》嘅編輯。另外，佢仲搜集、整理咗好多當地嘅民間傳說、神話故仔、風土人情、方言歷史等，用咗八年時間編好《新普羅旺斯字典》，呢部字典不單止係記錄咗普羅旺斯嘅精粹，仲係為奧克文建立里程碑。密斯特拉對於普羅旺斯文化嘅貢獻，唔單止在於佢發掘、整理咗普羅旺斯嘅傳統，更多嘅係在於佢用普羅旺斯方言所寫嘅詩歌，將呢種方言提高去到文學水平，用藝術形式將普羅旺斯文化傳播到歐州。

據說密斯特拉響學生時代用過法文寫詩，但佢阿媽睇唔明，所以佢就用奧克文寫咗《米赫爾》（Mirèio）呢篇文章。《米赫爾》響1859年出版，係密斯特拉最重要嘅作品，呢個故仔係講兩個後生仔嘅愛情故事。佢利用呢個作品，唔單止成功推廣奧克文，仲分享咗當地嘅文化。

1899年，佢設立阿拉坦博物館，一個主要係介紹普羅旺斯文化嘅博物館。依家博物館係法國嘅歷史紀念建築。

由於佢成世人致力於普羅旺斯文化嘅普及，所以佢響1904年攞到諾貝爾文學獎。個屆仲有另一位得獎者，西班牙劇作家荷西·伊克格拉，佢地平分咗獎金。

1876年，密斯特拉響第戎主教座堂同勃艮地人Marie-Louise Rivière（1857–1943）結婚，兩個人冇仔女。1914年，佢響馬亞訥過身。

作品
--

參與編輯的詩選及字典：

* 《普羅旺斯詩選》
* 《新普羅旺斯字典》

詩作：

* 《普羅旺斯》，處女作
* 《黃金島》
* 《金黃色的百合花》
* 《米赫爾》，代表作
* 《羅納河之歌》

作詞：

* 《聖杯》，普羅旺斯民歌

人際
--

佢係小說家阿豐斯·都德嘅老友，都德響後生個陣已經識密斯特拉，仲寫咗一篇叫《詩人密斯特拉》嘅散文，收錄響小說《磨坊信札》入面。

密斯特拉之所以有今日嘅名氣，唔可以唔提詩人阿豐斯·德·拉馬丁。響佢嘅《米赫爾》出版之後，拉馬丁專登響期刊 *Cours familier de* litérature 嘅第40版讚揚佢。而兩個人亦保持書信來往。

智利女作家、1945年諾貝爾文學獎得主加芙列拉·米斯特拉就係密斯特拉嘅忠實fans。加芙列拉·米斯特拉原本叫盧西拉·戈多伊·阿爾卡亞加，因為仰慕密斯特拉，所以將「密斯特拉」西班牙文化成「米斯特拉」做佢嘅筆名。

攷
-


| * 睇
* 傾
* 改
諾貝爾文學獎得主 |
| --- |
| 1901年－1925年 | 
1901年：普魯東 |
1902年：蒙森 |
1903年：比昂松 |
1904年：腓特烈·密斯特拉、荷西·伊克格拉 |
1905年：軒克維奇 |
1906年：卡爾杜奇 |
1907年：吉百齡 |
1908年：歐肯 |
1909年：拉格洛夫 |
1910年：海塞 |
1911年：梅特林克 |
1912年：侯普特曼 |
1913年：泰戈爾 | 1914 | 
1915年：羅蘭 |
1916年：海頓斯坦姆 |
1917年：蓋勒魯普、蓬托皮丹 | 1918 |
1919年：施皮特勒 |
1920年：漢姆生 |
1921年：法郎士 |
1922年：貝納文特 |
1923年：葉芝 |
1924年：雷蒙特 |
1925年：蕭伯納
|
 |
| 1926年－1950年 | 
1926年：黛萊達 |
1927年：柏格森 |
1928年：溫塞特 |
1929年：曼 |
1930年：路易士 |
1931年：卡爾費爾特 |
1932年：高爾斯華綏 |
1933年：蒲寧 | 
1934年：皮藍德羅 | 1935 |
1936年：奧尼爾 |
1937年：加爾 |
1938年：賽珍珠 |
1939年：西蘭帕 | 1940 | 1941 | 1942 | 1943 |
1944年：延森 |
1945年：加芙列拉·米斯特拉 |
1946年：赫塞 |
1947年：紀德 |
1948年：艾略特 |
1949年：福克納 |
1950年：羅素
 |
| 1951年－1975年 | 
1951年：拉格奎斯特 |
1952年：莫里亞克 |
1953年：邱吉爾 |
1954年：海明威 |
1955年：拉克斯內斯 |
1956年：希梅內斯 |
1957年：卡繆 |
1958年：巴斯特納克 |
1959年：誇西莫多 |
1960年：佩斯 |
1961年：安德里奇 |
1962年：史坦貝克 |
1963年：塞菲裏斯 |
1964年：薩特 |
1965年：蕭洛霍夫 |
1966年：阿格農、薩克斯 |
1967年：阿斯圖里亞斯 |
1968年：川端康成 |
1969年：碧結 |
1970年：索贊尼辛 |
1971年：尼魯達 |
1972年：伯爾 |
1973年：懷特 |
1974年：約翰遜、馬丁遜 |
1975年：蒙塔萊
 |
| 1976年－2000年 | 
1976年：貝婁 |
1977年：梅洛 |
1978年：辛格 |
1979年：埃裏蒂斯 |
1980年：米禾舒 |
1981年：卡內蒂 |
1982年：馬紀斯 |
1983年：高汀 |
1984年：塞佛特 |
1985年：西蒙 |
1986年：索因卡 |
1987年：布羅茨基 |
1988年：馬哈福茲 |
1989年：塞拉 |
1990年：帕斯 |
1991年：戈迪默 |
1992年：沃爾科特 |
1993年：莫里森 |
1994年：大江健三郎 |
1995年：軒尼 |
1996年：辛波絲卡 |
1997年：霍 |
1998年：薩拉馬戈 |
1999年：吉剌斯 |
2000年：高行健
 |
| 2001年－ | 
2001年：奈保爾 | 
2002年：凱爾泰斯 |
2003年：柯慈 |
2004年：耶利內克 |
2005年：品特 |
2006年：帕慕克 |
2007年：萊辛 |
2008年：勒克萊齊奧 |
2009年：米勒 |
2010年：略薩 |
2011年：特蘭斯特勒默 |
2012年：莫言 |
2013年：門羅 |
2014年：莫迪亞諾 |
2015年：亞歷思耶域治 |
2016年：戴倫 |
2017年：石黑一雄 |
2018年：朵卡萩 |
2019年：漢德克 |
2020年：格呂克
 |
| 註：年份唔一定係實際獲獎時間，1915年、1919年、1925年、1926年、1927年、1936年、1949年、2018年嘅獎項都延後咗一年頒發。 |


  


|  |  |
| --- | --- |
|  | 呢篇同法國人相關係楔位文。歡迎幫維基百科擴寫佢。睇 • 論 • 改 • 歷 |
**王福齡**（1925年—1989年）係香港作曲家，喺上海出世。

王先生喺上海光華大學畢業，後來去上海音樂專科學校繼續進修音樂。

1952年，王福齡移居香港。早期主要創作流行曲。無幾耐即加入邵氏電影公司，並為好多電影處理電影歌曲及配樂，包括紅樓夢（1961）、白蛇傳（1962）、王昭君（1959）、楊乃武與小白菜（1962）、潘金蓮（1963）、喬太守亂點鴛鴦譜（1963）、雙鳳奇緣（1963）、蝴蝶盃（1963）、寶蓮燈（1963）、魚美人（1964）、西廂記（1964）、三更冤（1964）、魂斷奈何天（1965）、女秀才（1965）、金石情（1965）、新陳三五娘（1966）、三笑（1969）、金玉良緣紅樓夢（1977），幾乎成為邵氏嘅御用作曲家。喺《金玉良緣紅樓夢》，王福齡更嘗試借用越劇嘅曲式同埋旋律線唻編成黃梅調。

王福齡製作相當嚴謹，創造過唔少經典旋律。王福齡以不了情攞到第九屆亞太影展最佳主題曲特別獎。歌曲風行東南亞各地，更被翻譯成多國語言。後來，王福齡憑住《藍與黑》、《山歌戀》攞到第十一屆亞太影展最佳音樂獎。

王福齡離開邵氏後曾經喺嘉禾電影做嘢，後來退出電影圈，1989年逝世。

其他著名作品包括《今宵多珍重》、《南屏晚鐘》、《鑽石》、《不了情》、《甜言蜜語》、《門前楊柳迎風擺》等等。

出面網頁
----

* CASH音樂成就大獎

| * 睇
* 傾
* 改
CASH金帆音樂獎CASH音樂成就大獎 |
| --- |
| 1990年代 | 

1996年 陳蝶衣 ·  
1997年 顧嘉煇 ·  
1998年 林聲翕\*、韋瀚章\*、王福齡\* ·  
1999年 林樂培

 |
| 2000年代 | 

2000年 黃霑 ·  
2001年 盧國沾 ·  
2002年 鄭國江 ·  
2003年 林子祥 ·  
2004年 林振強\* ·  
2005年 許冠傑 ·  
2006年 黎小田 ·  
2007年 譚詠麟 ·  
2008年 黎彼得 ·  
2009年 葉紹德\*

 |
| 2010年代 | 

2010年 于粦 ·  
2011年 泰迪羅賓 ·  
2012年 林夕 ·  
2013年 倫永亮 ·  
2014年 向雪懷 ·  
2015年 陳能濟 ·  
2016年 鍾鎮濤 ·  
2017年 葉惠康 ·  
2018年 盧冠廷 ·  
2019年 潘源良

 |
| 註：標 \* 者係追頒。 |
| CASH最佳歌曲大獎 · 最佳男歌手演繹 · 最佳女歌手演繹 · 最佳樂隊演繹 · 最佳合唱演繹 · CASH音樂成就大獎 |
唔好同**打麻雀**搞亂。
**打麻雀運動**，又叫**消滅麻雀運動**，指嘅係中國大陸1958年2月開始，大躍進初期毛澤東發起嘅「除四害運動」之一，以消滅麻雀為目標嘅全國性大規模群體事件。

背景
--

喺中國歷史上曾經就麻雀嘅食性發生過激烈嘅爭論。1955年，有農民反映麻雀食農作物。時任中國共產黨主席毛澤東知道之後就話麻雀係害鳥，最好要消滅。1957年1月18號，時任教育部副部長、生物學家周建人喺《北京日報》發表題為《雀是害鳥無須懷疑》嘅文章，就肯定：「麻雀係害鳥，害鳥應當撲滅，唔使猶豫。」

毛澤東根據當時情況自行判斷，之後喺中共中央會議上全體討論認為麻雀以谷物為食，影響到農業生產，因此將麻雀定為四害之中嘅老四，喺中國大陸開展咗除四害運動。

過程
--

1958年初，中國殺死咗近20億隻麻雀。

影響
--

### 對生態嘅嚴重影響

睇埋：三年大饑荒
殲滅麻雀嘅結果令農田當中嘅害蟲幾乎冇曬天敵，而第二年嘅糧食嚴重失收，發生極為嚴重嘅饑荒問題。無幾耐之後，包括鄭作新在內嘅好多鳥類學者通過野外研究，證實咗喺麻雀嘅食譜入面，人工種植嘅谷物僅佔唔到50%嘅比重，佢哋嘅研究成果甚至發表喺中共中央機關報《人民日報》上面，可謂史無前例。1959年11月27號，中國科學院黨組書記張勁夫，綜合生物學界嘅意見，寫咗一份《關於麻雀問題向主席嘅報告》。隨即喺1960年3月16號，毛澤東喺為中央起草嘅關於衛生工作嘅指示入面改變咗消滅麻雀嘅決定，提出麻雀唔打啦，取而代之嘅係打臭蟲，4月19號，包含修正之後除四害嘅《農業發展綱》四十條，正式提請第二屆全國人民代表大會第二次會議討論通過，向全國公布。從承受唔起麻雀造成嘅糧食損失而打麻雀，到全面權衡利弊、寧可遭受糧食損失都要容忍麻雀，最後仲係肯定咗麻雀嘅作用，改變咗打麻雀嘅做法。但係由於生態平衡已經受到破壞，再加上糧食制度同政策錯誤、浮誇風等問題，最終都係改變唔到「三年大饑荒」嘅發生。

### 事後清算科學家

喺幾年之後開始嘅文化大革命入面，呢啲反對打麻雀運動嘅科學家被扣上利用麻雀做文章嚟反對毛主席、反對大躍進、反對最高指示等種種罪名，受到殘酷迫害。朱洗喺1962年就已經病逝，但當時仍被扣上將毛主席同腓特烈大帝相提並論、公開反對毛主席嘅罪狀，因此受到紅衛兵砸碑掘墳、曝其屍骨。

參考
--

1. ↑  《原諒，但不能忘記！》卷一 [白土地]，於艾平 | 天窗出版 2015年3月27號 302 頁。
2. ↑  〈國鳥評選：為什麼是麻雀〉. 《南都周刊》. 新浪網. 2008-09-22. 喺2022-04-01搵到.
3. ↑  〈中國"新冠清零"亂局：專制將傷害每一個人〉. 紐約時報.
4. ↑  "*China follows Mao with mass cull*". BBC. 2004-01-06. 原先內容歸檔喺2019-07-31. 喺2008-10-19搵到.}（英文）
5. ↑  薛攀皋. 〈為麻雀翻案的艱難歷程〉. 原載於《炎黃春秋》1998年12期. 原著喺2018-08-27歸檔. 喺2012-12-02搵到.
**J#**（讀音：J Sharp）係微軟嘅.NET框架下嘅一隻語言，前身係Visual J++，語法同Java相似。J#喺2002年推出，2007年停用，2017年終止支援。J#包含喺Visual Studio 2005入面。

J#同埋Java嘅字節碼同源代碼一齊運作，所以佢可以用用第三方庫嘅應用程式，無論佢哋嘅原始源代碼啱唔啱用。J#係由喺海得拉巴嘅HITEC入面嘅微軟印度開發中心開發嘅。

J#喺VisualJ++入面實現Java同MSJVM，J#冇通過Sun嘅合規性測試，搞到Sun（Java嘅創建者）對J#嘅創建者提起訴訟。微軟喺2007年12月31號停止咗對MSJVM嘅支援（後來甲骨文收購咗 Sun，仲有Java同佢嘅商標）。但係，微軟喺 2021年再次正式開始分發Java（儘管唔似以前同 J++一樣同Windows或者佢嘅Web瀏覽器捆綁埋一齊），佢哋構建嘅Oracle OpenJDK，微軟計劃為LTS版本畀咗至少6年嘅支持，即係ava17到2027年9月。

參考
--

* 微軟J#開發中心 Wayback Machine嘅版面存檔備份（英文）
* Visual Studio Express首頁Wayback Machine嘅版面存檔備份（英文）
* Visual Studio Express下載頁面 Wayback Machine嘅版面存檔備份（英文）
* Visual Studio Express首頁Wayback Machine嘅版面存檔備份（繁體中文）
* Visual Studio Express Visual J# 下載頁面 Wayback Machine嘅版面存檔備份（繁體中文）
| How to read a taxoboxHow to read a taxobox**白蠟樹** |
| --- |
| 開咗花嘅白蠟樹開咗花嘅白蠟樹 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 唇形目 Lamiales |
|
|
|
|
|
|
|
|
| 科 | 木樨科 Oleaceae |
|
|
|
|
|
| 屬 | 女楨屬 *Ligustrum* |
|
|
|
|
|
|
|
| 種 | **白蠟樹 *L. lucidum*** |
|

 |
|
| 二元學名 |
| ***Ligustrum lucidum***W.T.Aiton |
|
|
|
|
|
|
|
|
|
|
|
|
|
|
|

**白蠟樹**（粵拼：baak6 laap6 syu6；學名：*Ligustrum lucidum*），中藥學又嗌**女楨**，係木樨科女楨屬嘅常綠喬木，喺中國華東、兩湖、兩廣、四川盆地同貴州、福建、江西、安徽、臺灣、美國加州、阿利桑那州、馬利蘭州、德薩斯州同佛羅里達半島周邊地區、中美洲、阿根廷、南韓、日本、澳洲、南非、萊索托、阿爾及利亞、加那利群島、諾福島、西班牙、及意大利地區都搵到。

佢亦係亞熱帶一常用觀景樹。

樣
-

葉革質，蛋形，常綠，長6～17cm，闊3～8cm，先端尖啲。花屬圓錐花序，長8～20cm，闊8～25cm，紫到啡黃；花藥長圓形。果屬核果，腎形，初生時藍黑，熟時轉紅黑兼披白粉。

用途
--

植株可以用嚟做庭院觀景樹、綠籬植物、行道樹都得。葉可以蒸餾提取冬青油做甜品同牙膏等添加劑。熟果嗮乾之後做藥都得。

連出去
---

* 《中国植物》中的女桢
* 女貞 Nüzhen 藥用植物圖像數據庫 (香港浸會大學中醫藥學院) （白話文）（英文）
* 女貞子 Nu Zhen Zi 中藥標本數據庫 (香港浸會大學中醫藥學院) （繁體中文）（英文）
**佘義**（**Geoffrey Robley Sayer**；1887年2月11號—1962年）係英國人，亦係香港人，長期響香港做公務員，掌管過海關同敎育等部門，寫過一啲香港史書。

屋企
--

有仔Guy Mowbray Sayer。

生平
--

佘義1887年英國出世，響倫敦讀Highgate School，之後去咗牛津大學，善於踢波。佘義無耐考咗公務員試（Civil Service Examination）。佢過咗，因為佢中意東方，佢揀咗香港，唔去印度。

1910年10月24號，佢獲任香港嘅Cadet Officer（官員實習生之類），喺布政司下嘅部門同立法，年薪二百二十五英鎊。一九一一年一月一號抵港。按當時規定，佢送去廣東省城（家下廣州）學中文。所以一月九號赴省。佢好快就精通中文。呢個嘢唔單止打工有用，到佢退休都好大影響。佢一九一二年十一月九號通到實習生考試，成爲及格實習生（Passed Cadet）。同年十一月八號到翌年一九一三年二月十六號，同埋三月廿一號到十一月廿一號，兩度署任南約理民府助理官員（Assistant District Officer）。中間七月廿九號，佢通咗法律考試。十一月廿二號，佢轉爲署任警察官員（Assistant Superintendent）。一九一四年十月十二號，佢轉去Official Receiver's Office。一九一五年一月廿九號，佢署任爲Deputy Official Receiver of Debtor's Estates。到佢就跟住港督梅含理，做佢祕書。

無耐，歐洲就開始第一次世界大戰，佢入咗Rifle Brigate，做到Major。打完仗，1919年，佢就返來香港，重結埋婚。

返香港，佢做過好多要職，好似1927年到1932年管海關，同退休前1934年到1938年敎育司咁。

佢1938年退休，將一啲中文作品譯做英文。

興趣
--

佘義中意打木球，佢去唔同學校同政府部門推廣木球。有時響埠際賽領軍㖭。

註
-

1. 1 2 3 4 5 6 7 8 9 10 11 12 13 14  Sayer, Geoffrey Robley (1975). *Hong Kong, 1862-1919: Years of discretion : a sequel to Hong Kong--birth, adolescence, and coming of age*. Hong Kong: Hong Kong University Press.
2. ↑  "100th Congregation (1978), Sayer, Guy Mowbray". 原著喺2013年11月28號歸檔. 喺2009年7月19號搵到.
渣打銀行大廈
櫃員機
**渣打銀行**（英文：**Standard Chartered Bank**）自1859年開始晌香港發展業務，又晌1862年開始晌香港發行港元銀紙，而家亦係香港銀行公會三間主席銀行之一，現任主席係洪丕正（第六屆香港政府選委會西商會界別選委）。

產品同埋服務
------

晌香港，渣打銀行嘅個人銀行服務提供咗多樣嘅產品同埋服務，包括信用卡、私人貸款、按揭、存款同埋財富管理咁。

近況
--

2004年7月1號，渣打銀行完成咗晌香港註冊嘅手續，將渣打銀行香港分行、Manhattan Card Company Limited、Standard Chartered Finance Limited、Standard Chartered International Trade Products Limited 同埋 Chartered Capital Corporation Limited 嘅業務注入歸納晒入嗰年3月晌香港註冊嘅渣打銀行（香港）有限公司，立法會亦已經修訂法定貨幣紙幣發行條例，將渣打銀行嘅發鈔權畀咗渣打銀行（香港）有限公司。

2005年7月，香港渣打宣佈同香港迪士尼樂園簽咗為期五年合作協議，成為樂園嘅指定銀行，晌樂園開幕之後會晌園內設置七部銀通櫃員機畀遊客用。

雖然香港銀行由2006年開始行五日結算，但係渣打銀行反而晌嗰年9月開始全線分行提供六日全日服務（包括櫃檯服務）。

渣打集團（渣打銀行(香港) 母公司）晌倫敦同埋香港嘅交易所都有上市，並且名列富時指數頭25間公司（以市值計算）之一。倫敦交易所上市代號係 STAN；香港交易所上市編號係 2888。

2009年為紀念渣打銀行喺香港成立150週年，發行全球首張一百五十元鈔票。渣打銀行今次總共出咗100萬張面值150蚊嘅紀念鈔。

參考
--

1. ↑  〈香港銀行公會〉. 原著喺2007年2月4號歸檔. 喺2007年2月18號搵到.

出面網頁
----

|  |  |
| --- | --- |
|  | 維基同享有多媒體嘅嘢：**Standard Chartered Hong Kong** |

* 渣打銀行（香港）有限公司 主頁
* 渣打銀行（香港）有限公司（合併）條例草案
* 渣打網上理財 新用戶登記
* 渣打馬拉松
**何詩蓓**（英文：**Siobhan Bernadette Haughey**，愛爾蘭蓋爾文：**Siobhán Bernadette Ní hEochaidh**，1997年10月31號—），係香港女泳手，擅長自由式。

簡歷
--

### 屋企

何詩蓓喺香港出世，阿爸係愛爾蘭人（叔公係前愛爾蘭共和國總理查理·豪伊），阿媽係香港人，喺香港金融管理局任職風險管理經理，家姐何雅舒亦係泳手。何詩蓓本身講得一口流利廣東話。

### 學歷

何詩蓓讀過聖保祿天主教小學同聖保祿中學。中學時期做過校內辯論隊成員，亦做過班長。2015年喺香港中學文憑試攞到7科35分嘅成績，包括通識教育（5\*\*）、英文（5\*）、數學（5）、企業會計與財務概論（5）、中文（4）、化學（4）同英語文學（4），之後去美國密芝根大學攻讀心理學。

### 運動員生涯

2014年，何詩蓓喺2014年亞洲運動會代表中國香港喺4×100米自由式接力、4×200米自由式接力同4×100米混合泳接力都攞到銅牌。

2021年7月28號，何詩蓓喺2020年夏季奧林匹克運動會嘅女子200米自由式決賽游出1分53秒92破亞洲紀錄嘅成績，以0.42秒僅敗於澳洲選手艾莉雁迪瑪絲（英文：Ariarne Titmus）而攞到銀牌；兩日後喺女子100米自由式決賽游出破亞洲紀錄嘅52秒27，以0.31秒僅敗於澳洲選手愛瑪麥基昂（英文：Emma McKeon）攞到銀牌。何詩蓓成為香港史上頭一位奧運會游水運動獎牌得主，更加係香港史上第一位攞到多過一面奧運獎牌嘅運動員。

2021年12月16號，何詩蓓喺阿聯酋首都阿布扎比出戰游泳短池世錦賽嘅女子200米自由泳決賽，以1分50秒31衝線而攞到金牌，成為香港第一位世界冠軍泳手，兼以0.12秒之差打破瑞典名將施祖唐保持嘅1分50秒43舊嘅世界紀錄，成為香港第一位女子游泳世界紀錄保持者。

個人榮譽
----

* 香港傑出青少年運動員（中文：香港傑出運動員選舉）（2013年、2014年）
* 香港傑出運動員（中文：香港傑出運動員選舉）（2017年、2019年）
* 行政長官社區服務獎狀（2018年）

攷
-

1. ↑  房伊媚 (2021年7月28號). 〈東京奧運｜何詩蓓奪銀　愛爾蘭駐港澳總領事館：鄉親父老以你為傲〉. 《香港01》 (繁體中文).
2. ↑  陶嘉心 (2021年7月28號). 〈何詩蓓奪銀　母親任職金管局經理　大批同事今早捧場開心如嫁女〉. 《香港01》 (繁體中文).
3. ↑  鄧煥儀 (2021年7月27號). 〈東京奧運│23歲混血何詩蓓DSE 35分　8級鋼琴赴美讀呢間大學〉. 《香港01》 (繁體中文).
4. ↑  何詩蓓破世界紀錄　奪短池200自世界冠軍 港將首揚威世錦賽
5. ↑  〈二〇一八年授勳名單　附件：二〇一八年獲授勳銜及嘉獎人士的嘉許語〉 (PDF) (新聞稿) (繁體中文). 香港政府新聞公報. 2018年7月1號. p. 38.

出面網頁
----

* 何詩蓓 何詩蓓嘅Facebook頁 改維基數據
* 何詩蓓/ 何詩蓓嘅Instagram頁 改維基數據

* 何詩蓓喺Olympedia嘅資料 改維基數據
* 何詩蓓喺國際奧林匹克委員會嘅資料 改維基數據
* 何詩蓓喺Sports-Reference.com嘅資料 改維基數據
* 何詩蓓喺Sports-Reference.com嘅資料 改維基數據
* 何詩蓓喺Swimrankings.net嘅資料 改維基數據
* 何詩蓓喺SwimSwam嘅資料 改維基數據
* 何詩蓓喺FINA嘅資料 改維基數據
* 

|  |  |
| --- | --- |
|  | 呢篇同香港運動員相關係楔位文。歡迎幫維基百科擴寫佢。睇 • 論 • 改 • 歷 |
**梁宇皋**（英文：**Leong Yew Koh**，1888年8月22號—1963年1月11號）係馬來西亞政治人。1957年8月至1959年8月佢做第一任馬六甲州元首。

佢喺1955至1956年做馬來亞衛生部長，1956至1957年做衛生及社會福利部長，1959至1963年佢過身為止做司法部長。

生平
--

1888年，梁宇皋喺佢阿爸開闢嘅吡叻沙叻出世。佢係廣東南海人。細個喺中國受教育先，13歲返馬來亞，入讀怡保英華學校，之後讀檳城聖芳濟學院。20歲嗰年，攞到英女皇獎學金。佢喺倫敦大學讀法律、政治、經濟及社會學。佢畢業後到中國雲南旅行，返到馬來亞之後，做律師。1932年再返中國做行政官員。佢喺雲南做過佛海縣長，兼任雲南省銀行佛海分行經理。

1949年2月27號，佢同陳禎祿、李孝式一齊創立馬來亞華人公會（馬華、MCA），做第一任總秘書。

屋企
--

梁宇皋老婆叫何玉蓮，1962年6月11號因心臟病突發喺八達靈渣也亞桑大廣慈院過身，享年68歲。

1963年1月11號朝早，梁宇皋喺八達靈渣也夜蘭加星（Jalan Gasing）一一二號佢女婿黃廷洛屋企，喺睡夢中過身，享年74歲。喪禮以天主教儀式舉行。

梁宇皋同何玉蓮有4仔3女。梁宇皋過身嗰陣，大仔國基做生意，二仔國靖係獸醫，三仔國延喺英國讀法律，四仔國凱喺紐西蘭研究農科，大女國鸞嫁咗畀土木工程師黃廷洛，二女國和同三女國瓊都係星加坡某天主教堂修女。

參考
--

1. 1 2 3  〈聯邦司法部長敦梁宇皋在睡眠中與世長辭遺體明依天主教儀式行葬禮喪家吁知交勿致送花圈或輓軸所有賻儀將悉數捐贈慈善機關〉. 《南洋商報》. 1963-01-12. （吉隆坡十一日訊）聯合邦司法部長敦梁宇皋，今晨在睡眠中突然與世長辭，他是在八達靈渣也夜蘭加星一一二號其女婿黃廷洛君的住宅中蒙主召喚`{{cite news}}`: CS1 maint: url-status (link)
2. ↑  "The First President of Malacca (TYT Tun Leong Yew Koh)". TYT Yang-di Pertua Negeri of Melaka Office. 24 September 2012. 原著喺12 August 2016歸檔. 喺17 June 2016搵到.
3. ↑  Leo Suryadinata (2012). *Southeast Asian Personalities of Chinese Descent: A Biographical Dictionary, Volume I & II*. Institute of Southeast Asian Studies. pp. 555–. ISBN 978-981-4345-21-7.
4. ↑  "Malaysian Road Names: Who's Who?". Malaysian Digest. 18 June 2013. 歸檔時間10 December 2015. 喺14 February 2018搵到.`{{cite news}}`: CS1 maint: unfit URL (link)
**譚鐵牛**（英文：**Tan Tieniu**，1964年1月—）係中華人民共和國電腦科學學者同官員。佢係湖南茶陵人，漢族。佢而今係香港中聯辦副主任，中國科學院自動化研究所智能感知與計算研究中心主任，模式識別國家重點實驗室學術委員會主任、研究員、博士生導師。

學術生涯
----

1984年獲西安交通大學學士學位。1986年同1989年分別獲英國帝國理工學院碩士同博士學位。1989－1997年喺英國雷丁大學做工，喺計算機科學系先後做過博士後研究員、高級研究員同講師，並獲終身教職。1996年底入選中科院「百人計劃」，1997年底辭去英國嘅終身教職，1998年初返中國，到中科院做工，先後做過自動化所所長助理、所長，模式識別國家重點實驗室主任，中科院副秘書長。

譚亦係國際電子電氣工程師學會（IEEE）同國際模式識別學會會員。2013年當選中國科學院院士。2014年當選英國皇家工程院外籍院士、發展中國家科學院（TWAS）院士。2016年當選巴西科學院通訊院士。

從政
--

2015年10月，做中國科學院副院長。

2016年12月，調任中央人民政府駐香港特別行政區聯絡辦公室副主任。2018年1月，當選第十三屆全國政協委員。

爭議
--

譚鐵牛被一啲意見視為中國政府打壓香港民主嘅代表，時事評論員黃世澤早喺2018年11月曾經指控佢，話佢用大數據技術打壓香港民主派，而且濫用香港地位去攞一啲西方國家嘅新技術。喺2021年7月16號，美國財政部宣布制裁包括譚鐵牛在內嘅七名中聯辧副主任。而之前喺2020年8月同2021年1月，美國財政部已經因為同樣理由，制裁咗另外一啲中港官員。

參考
--

1. ↑  〈2013年中国科学院院士增选当选院士名单〉 (簡體中文). 中國科學院. 2013年12月19號. 原著喺2022年4月11號歸檔. 喺2022年5月4號搵到.
2. ↑  〈谭铁牛----中国科学院学部〉 (簡體中文). 中國科學院.
3. ↑  〈中国科学院院士文库〉 (簡體中文). 中國科學院.`{{cite web}}`: CS1 maint: url-status (link)
4. ↑  〈中科虹霸董事長譚鐵牛當選中國科學院院士〉. 中科虹霸. 2013年12月. 原著喺2016-09-24歸檔.
5. ↑  〈譚鐵牛任中國科學院副院長（簡歷）〉. 人民網. 2015年10月27號.
6. ↑  〈中科院副院長譚鐵牛：面對人工智能熱潮切忌跟風〉. 中國青年報. 2016年8月27號.
7. ↑  〈鮮祖德、李曉超任國家統計局副局長，譚鐵牛任中聯辦副主任〉. 《澎湃新聞》. 喺2016-12-29搵到.
8. ↑  〈中國人民政治協商會議第十三屆全國委員會委員名單〉. 《網易》. 原著喺2018-01-27歸檔. 喺2018-01-26搵到.
9. ↑  黃世澤, Martinoei (2018-11-07). 〈譚鐵牛 比想像中都要邪惡得多〉. 《MO's notebook 4G 黃世澤 的筆記簿》 (臺灣中文). 喺2021-07-16搵到.
10. ↑  〈美國財政部宣布制裁七名中聯辧副主任 包括陳冬、盧新寧、譚鐵牛 | 立場報道 | 立場新聞〉. 《立場新聞 Stand News》. 原著喺2021-07-16歸檔. 喺2021-07-16搵到.

出面網頁
----

* 中科院譚鐵牛簡歷（英文）
**桂枝湯**，湯藥一種，極為古老藥方，上至漢時。出自張仲景所寫傷寒論，為至常用湯藥，有謂羣方之首。用藥材五種，去皮桂枝、芍藥、炙甘草、生薑、大棗。論中主治太陽病中風。至常見用於治發熱、出汗、頭痛、怕風、怕寒等。依啲病徵，一般傷風感冒都包括在內。

太陽為人體之經，而非指日。而風就指吹人受風受寒，食寒涼嘢，整涼個人而得病。故此中風並唔單平日講爆血管嗰啲中風，而係受涼而得病。若年月積累受涼，會有更嚴重嘅病。而中風更嚴重稱傷寒。桂枝湯解表嘅風，但若果已變成傷寒，就唔能即刻用桂枝湯，要同其他湯藥，理咗其他問題先。

傷寒論所記，按唔同徵狀，會配以其他藥材來治，又或當中換其他藥材來治。同埋有啲情況要用其他湯藥先。

桂枝湯，按藥材所示，會帶甜帶辣帶苦帶酸，歸入溫熱一類。

傷寒論
---

藥方咁寫。

|  |  |  |
| --- | --- | --- |
| 「 | 桂枝湯方。桂枝三両、去皮、味辛熱。芍藥三両、味苦酸、微寒。甘草二両、炙、味甘平。生薑三両、切、味辛溫。大棗十二枚、擘、味甘溫。 | 」 |

治病狀。

|  |  |  |
| --- | --- | --- |
| 「 | 太陽中風、陽浮而陰弱、陽浮者熱自發、陰弱者汗自出、嗇嗇惡寒、淅淅惡風、翕翕發熱、鼻鳴乾嘔者、桂枝湯主之。 | 」 |
摩西同約書亞跪喺約櫃面前
《貝里公爵的豪華時禱書》中描繪約櫃抬入所羅門聖殿嘅插圖。
**約櫃**（希伯來文：אָרוֹן הָבְּרִית‎）係古代以色列民族嘅聖物，「約」係指上帝同以色列人所訂立嘅契約，而約櫃就係放置咗上帝同以色列人所立嘅契約嘅櫃。呢份契約，就係由先知摩西喺西乃山上從上帝得嚟嘅兩塊十誡石板。

聖經記載
----

關於約櫃嘅尺寸、樣式同裝飾，聖經《出埃及記》裏面有詳細嘅記載：

|  |  |  |
| --- | --- | --- |
| 「 | 佢哋要用金合歡木做一個櫃，長二肘半，寬一肘半，高一肘半。你要將裏面外面都包上純金，四圍要鑲上金邊。要鑄造四個金環，安喺櫃嘅四隻腳度；一邊兩個環，另一邊兩個環。要用金合歡木做兩條槓，包上金。要將槓穿過櫃兩邊嘅環，用嚟抬櫃。呢兩條槓要留喺櫃嘅環裏面，唔可以抽出嚟。要將我所要賜畀你嘅法版放喺櫃裏面。要用純金做一個櫃蓋，長二肘半，寬一肘半。要造兩個用金鎚出嘅基路伯，呢邊鎚出一個基路伯，另一邊鎚出一個基路伯；蓋嘅兩邊各有一個。兩個基路伯嘅翼要向上張開，用翼遮住櫃蓋，兩個要面對面；基路伯嘅面要向住櫃蓋。要將櫃蓋安喺櫃嘅上邊，又要將我所要賜畀你嘅法版放喺櫃裏面。我要喺嗰度同你相會，並要從法版嘅櫃嘅櫃蓋上，兩個基路伯嘅中間，將我要吩咐以色列人嘅一切事傳畀你。 | 」 |
| ——《出埃及記》25章10至22節 |

有關約櫃嘅律法
-------

當以色列人喺曠野度流浪嘅時候，約櫃一直都放喺會幕嘅至聖所度，直至所羅門王喺耶路撒冷興建聖殿為止。

約櫃係以色列人嘅聖物，象徵著耶和華嘅臨在，根據摩西律法規定，只有作為祭司嘅利未人先至可以抬摃約櫃，但係任何人都唔可以觸碰約櫃。根據《聖經》記載，烏撒喺運送約櫃期間違反上帝嘅律法，擅自觸碰約櫃而被擊殺。

### 離開聖幕

喺撒母耳先知嘅日子，示羅嘅遭遇令到以色列人嘅宗教感情大受打擊。佢哋誤以為神聖嘅約櫃可以拯救佢哋，保護佢哋唔會俾非利士人擊敗。因此佢哋將約櫃從放置喺示羅帳幕嘅至聖所度攞出嚟，由大祭司以利兩個作惡祭司嘅仔，將約櫃帶到戰場上。非利士人同以色列人打仗，但係約櫃唔單止冇保護佢哋，而且因為違反耶和華嘅律法，以色列人被擊敗，有三萬以色列士兵被殺，更加唔好彩嘅係，約櫃落入信奉異教嘅非利士人手中，以利兩個做祭司嘅仔，何弗尼同非尼哈，都係戰場上被殺。當大祭司以利知道上帝嘅約櫃俾人搶走呢個不幸嘅消息之後，佢即刻暈倒頭落地，結果折斷頸骨而死。以色列人繼續受非利士人所壓迫。但係崇拜偶像嘅非利士人後嚟因為飽受災禍打擊，而將約櫃送返以色列嘅境界伯示麥，因此約櫃被送往基列耶琳，象徵耶和華上帝同在嘅約櫃，停喺基列耶琳有二十年咁耐，冇立刻返到示羅嘅神聖帳幕之中。

### 返到耶路撒冷

大概70年以後，大衛嘗試從基列耶琳運送約櫃去耶路撒冷。當時約櫃放喺牛車上，烏撒同佢兄弟帶路。根據聖經記載：「到咗拿艮嘅禾場，因為牛失前蹄，烏撒就伸手扶住上帝嘅約櫃。耶和華嘅怒氣向烏撒發作；上帝因為呢個冒犯喺嗰度擊打佢，佢就死喺約櫃嘅旁邊。」幾個月之後，大衛按照上帝指定嘅方式運送約櫃，由利未族哥轄人扛抬住送到耶路撒冷，呢次一路都順順利利。

### 約櫃消失

耶和華透過耶利米發出警告，佢會對待耶路撒冷好似佢對待一度得享殊榮嘅示羅一樣。因此巴比倫人喺公元前587年將耶路撒冷摧毀。甚至所羅門王所建造有約櫃設喺其中嘅聖殿亦都夷為平地。約櫃本身就消失蹤影。災難臨到示羅之後，非利士人容許以色列人留喺當地。但係喺新巴比倫帝國毀滅咗耶路撒冷同當中嘅聖殿之後，佢哋將大部分劫後餘生嘅猶太人放逐到遙遠嘅巴比倫成為巴比倫之囚。剩低嘅少數猶太人亦最後發生恐慌而逃往埃及。呢件事令到整個猶大地區淪為無人居住。

約櫃嘅下落
-----

### 損毀講法

聖經冇提到約櫃嘅去向，好可能喺新巴比倫王國攻佔耶路撒冷之後將佢破壞。但係，公元1世紀嘅猶太歷史學家約瑟夫認為，約櫃喺公元70年猶太戰爭嗰陣，連同聖殿一齊俾羅馬帝國軍隊毀滅。

### 埃塞俄比亞擁有講法

有傳說指有人將約櫃偷運出耶路撒冷，據講而家存放喺埃塞俄比亞阿克蘇姆市嘅聖瑪利教堂。

發現頻道曾經派攝製隊前往埃塞俄比亞，追尋消失咗嘅約櫃，不過當地嘅教士一直都唔肯畀攝製人員去睇。因此，約櫃係咪仍然存在，到今日依然係一個謎。

出面網頁
----

* 聖經中的約櫃
賓治
Dave Bing, Detroit Pistons.
**賓治**（英文：**David Bing**，1943年11月24號—）係美國企業家、前職業籃球員，打控球後衛。1966年投入職業生涯，喺NBA選秀會畀底特律活塞喺第1輪第2順位揀中。嗰季渠摞咗1,601分（平均每場20.0分），當選「最佳新人」。

1971/72年NBA球季前嘅一場表演賽中，賓治畀洛杉磯湖人嘅夏斯頓唔覺意用手指插中右眼，要做手術同埋休養三個月。

賓治幫底特律活塞打咗12個球季，後來渠又幫過華盛頓子彈同埋波士頓塞爾特人打咗幾季，到1978年退役。退役後喺底特律地區創立咗**賓集團**（The Bing Group），向汽車工業提供金屬零件。

2009年5月，賓治做咗底特律市長，接替因為貪污醜聞而辭職嘅Kwame Kilpatrick。

籃球員數據統計
-------

| 出場總數 | 上陣總分鐘 | 投射命中率 | 三分球命中率 | 罰球命中率 | 籃板總數 | 平均籃板 | 助攻總數 | 平均助攻 | 偷球總數 | 封阻總數 | 總得分 | 平均得分 |
| --- | --- | --- | --- | --- | --- | --- | --- | --- | --- | --- | --- | --- |
| 901 | 32769 | 44.2% | 33% | 77.5% | 3420 | 3.8 | 5397 | 6.0 | 483 | 89 | 18327 | 20.3 |

攷
-

1. ↑  賓 治 (Dave Bing)（繁體中文）

出面網頁
----

* Mayor's Office About the Mayor | Mayor Dave Bing | www.detroitmi.gov（英文）
* 賓治喺nba.com嘅退役球員資料（繁體中文 / 簡體中文 / 英文）

* 賓 治 (Dave Bing)（繁體中文）
* Dave Bing（英文）
* The Naismith Memorial Basketball Hall of Fame - Hall of Famers（英文）



|  |  |
| --- | --- |
|  | 呢篇同美國人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係籃球員楔位文。歡迎幫維基百科擴寫佢。睇 • 論 • 改 • 歷 |
大西洋時區**大西洋時區**（粵拼：daai6 sai1 joeng4 si4 keoi1；英文：**Atlantic Time Zone**）係一個主要喺美洲嘅時區，呢個時區用嘅時間以西經60度線嘅太陽時間做準，被叫做**大西洋時間**（Atlantic Time），比協調世界時（UTC）慢4個鐘（UTC-4）。呢個時區有部分地區係用夏令時間，叫做大西洋夏令時間（比協調世界時間慢3個鐘）。

北美地區
----

### 美國幾個州嘅提案

睇埋：美國時區
2018年，佛羅里達州通過《日光保護法案》，令嗰個州全年都用夏令時間。由於嗰個州有兩個時區，實際情況係佛州大部分由北美東部時區（UTC-5）變換到東部夏令時間（UTC-4），而狹長地帶同阿巴拉契科拉河以西部分係由北美中部時區（UTC-6）變做中部夏令時間（UTC-5，同東部時間一樣）。但係，呢個法案要經美國國會批准先生效。

### 加拿大嘅使用情況

睇埋：加拿大時區
加拿大嘅紐賓士域、諾華斯高沙同愛德華王子島，魁北克省北岸東部同馬德蘭島（法文：Magdalen Islands）都用UTC-4嘅大西洋時間。紐芬蘭與拉布拉多規定使用UTC-3:30嘅紐芬蘭時區，但實際上拉布拉多嘅一部分仲用緊大西洋時區，夏季就用大西洋夏令時間。

參考
--

1. ↑  By. "Should Florida keep Daylight Saving Time all year? It could happen". *miamiherald* (英文). 原著喺2019-02-16歸檔. 喺2019-04-29搵到.
2. ↑  Lemongello, Steven. "Florida's year-round daylight saving time law on hold in Congress". *OrlandoSentinel.com*. 喺2019-04-29搵到.
3. ↑  "CHAPTER T-6 – Time Definition Act" (PDF). 原著 (PDF)喺2008-12-07歸檔.
4. ↑  Office of the Legislative Counsel, Nova Scotia House of Assembly. "Time Definition Act". 原著喺2008-06-05歸檔.
5. ↑  "RSNL1990 CHAPTER S-23 - STANDARD TIME ACT". 原著喺2019-04-02歸檔. 喺2019-04-30搵到.
6. ↑  "Labrador". *greenwichmeantime.com* (英文). 喺2019-04-30搵到.

連出去
---

* 依家嘅大西洋時間（即時更新）
* 依家嘅大西洋夏令時間（即時更新）
《**鐵甲威龍**》（*RoboCop*）係一部1987年嘅美國數碼鬅客動作電影，由保羅韋浩雲做導演，Edward Neumeier（英文：Edward Neumeier）同Michael Miner編劇。主演係Peter Weller（英文：Peter Weller），其他配角有Nancy Allen（英文：Nancy Allen (actress)）、Dan O'Herlihy（英文：Dan O'Herlihy）、Kurtwood Smith（英文：Kurtwood Smith）、Miguel Ferrer（英文：Miguel Ferrer）、Ronny Cox（英文：Ronny Cox）。

簡介
--

第一集劇情主要講述鐵甲威龍誕生嘅前後同埋遭遇，而第二集同第三集都係講述鐵甲威龍所遇到嘅事同埋本身人性嘅心路歷程。

呢套戲入面其實隱伏咗好多社會問題，畀觀眾好多討論空間，比如：人死後其實重有冇可能變成機械咁嘅方式而繼續生存呢？經過死亡變成咗另一種存在方式之後，又會唔會重有前身嘅記憶？劇中嘅私營大財團 OCP 一直以接管底特律市為目標而千方百計，導致社區遭到蠶食，現實會唔會發生？又會有咩後果？……等。除此之外，戲裏面重會時不時穿插住一啲似真還假嘅新聞報導同埋廣告，其中嘅訊息好多都關乎我哋週圍發生緊嘅環境，好似臭氧層出現減退，汽車排放廢氣問題，太空戰略計劃嘅問題……等，睇吓睇過嘅人有幾多領會。

### 第一集劇情大綱

**梅菲**（Murphy）係一位新調任到底特律市（Detroit City）嘅機動警察，之不過喺佢第一次同拍檔**露薏絲**（Lewis）出勤時就出咗意外，俾一班控制區內罪惡，以**卡雲斯**（Clarence）為首嘅壞蛋幫殺死咗，至於露薏絲就俾人打暈跌咗落倉底逃過一劫。

喺之前，擁有當地規劃兼有警隊管理權嘅大財團 **OCP 公司**正研究緊發展機械警察，因為當中總裁**迪．鍾斯**（Jones）嘅全機械設計**ED-209**喺示範操作時失控殺死咗其中一個與會主任，財團主席感到非常失望，於是選用咗另一位技術主管**波比**（Bobby）嘅人類改造鐵甲戰士嘅計劃。因為咁，死咗嘅梅菲即刻被送到手術台，經過工程師嘅一輪改造之後，新一代擁有鐵甲身軀，但仍保有部份人類器官嘅半機械超級警察－－－**鐵甲威龍**（ROBOCOP）正式誕生。

鐵甲威龍嘅程式設定裏面，有三個佢一定要遵守嘅主要法則：

1. 為公眾服務
2. 保護無辜嘅市民
3. 維持法紀

但係原來設定其實重隱藏咗第四項嘅保密法則，只有少數 OCP 高層先知道。因為經過洗腦嘅關係，鐵甲威龍嘅記憶庫裏面只有電腦輸入嘅資料，至於所有關於梅菲前身嘅記憶基本上已經冇晒，之但係工程師意料唔到嘅係，威龍居然會發夢，重夢見到梅菲記憶中嘅點滴同埋被殺嘅一刻，加上露薏絲從威龍無意識嘅慣性動作之中認得佢就係梅菲，於是威龍覺得非常困惑。後來喺出勤任務嘅時候，威龍遇返先前殺過梅菲嗰班人嘅其中一個，而呢個叫**艾繆**（Emil）嘅惡匪因為聽到威龍嘅口頭禪 「係生係死我都照拉」（**Dead or alive, you're coming with me**）同之前梅菲同佢講過嘅一樣，衝口而出話認得佢，呢一吓令威龍更加震憾，為求搵出原因，於是威龍返去警察總部翻查電腦檔案，終於搵出殉職警員梅菲嘅資料，後來更從點點湧出嚟嘅記憶之中知道自己就係梅菲。

威龍因為被殺變咗改造人而扯火，於是誓要搵出卡雲斯班人渣出嚟繩之於法。期間，提出改造人計劃嘅波比因為一時得意不知收歛而成為咗鍾斯嘅眼中釘，結果俾鍾斯收買咗嘅卡雲斯殺死；及後當威龍搗破製毒工場時當場捉到卡雲斯，不過卡雲斯為求自保，於是爆咗喺背後操控犯罪嘅其實係鍾斯。威龍捉咗卡雲斯返差館之後就隻身前往 OCP 大樓要拉鍾斯，但係鍾斯已經胸有成竹，佢除咗擁有威龍嘅行動追蹤器知道威龍會嚟之外，重有一樣秘密殺着，就係佢預先加咗喺威龍程式裏面嘅第四項法則；當威龍入到鍾斯嘅辦公室想進行逮捕嘅時候，突然第四法則啟動令到機件癱瘓控制唔到行動，原來呢項法則係用嚟限制威龍唔可以作出對抗 OCP 高層嘅行為。鍾斯一心要毀滅鐵甲威龍，希望財團主席會重用佢嘅全機械警衛計劃，於是派出佢嗰隻全機械警衛**ED-209**向威龍襲擊，威龍本身已經癱瘓緊，重俾隻機械怪嘅重型炮火猛打，唯有且戰且退咁走到停車場，好彩遇到駕車嚟營救嘅露薏絲，最後逃離咗追捕，去到一個荒廢工場暫避。

OCP 嘅副總裁辦公室入面，鍾斯將個追縱器交咗畀保釋出嚟嘅卡雲斯，重供應咗最新式嘅重型炮畀佢嚟對付威龍，於是卡雲斯拿拿林召集佢嗰幾個手下，一齊去到荒廢工場夾擊威龍，不過威龍亦都早有準備，經過一輪游擊戰之後，呢班匪幫最終都俾威龍消滅晒。

威龍負傷返去 OCP 大樓，直闖入會議室，當時包括鍾斯嘅一眾高層正喺度開緊會，威龍因為受到第四法則限制唔可以對鍾斯作出逮捕行動，於是向財團主席同一眾官員展示鍾斯曾經親口承認派人殺死波比嘅錄影片段，鍾斯知道自己仆咗街，於是掹鎗狹持財團主席要求畀直升機佢走佬，財團主席一嬲之下即時宣佈炒咗鍾斯，而威龍程式第四項法則嘅限制即時解除，就地將鍾斯正法。

財團主席安全脫險，隨口就問正要離開嘅威龍：「靚仔鎗法唔錯吖，你叫咩名？」

威龍回頭一笑：「**梅菲**。」

演員
--

* Peter Weller（英文：Peter Weller） 飾演 Alex Murphy / 鐵甲威龍（英文：RoboCop (character)）
* Nancy Allen（英文：Nancy Allen (actress)） 飾演 Anne Lewis
* Dan O'Herlihy（英文：Dan O'Herlihy） 飾演 The Old Man
* Ronny Cox（英文：Ronny Cox） 飾演 Dick Jones
* Kurtwood Smith（英文：Kurtwood Smith） 飾演 Clarence Boddicker
* Miguel Ferrer（英文：Miguel Ferrer） 飾演 Bob Morton